14 « martxoa « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 14 martxoa 2019 17:00\nErosketa publiko arduratsurako aukerei buruzko prestakuntza jardunaldia. Gasteizko Udalaren erosketa publikorako jarraibide berriaren aurkezpena.\nParte hartzailea: Nerea Melgosa, Enpleguaren eta Garapen Ekonomiko Iraunkorraren Saileko zinegotzia.\nEguna: Martxoak 15, ostirala:\nLekua: Landatxoko gizarte etxea. Erabilera askotarako gela.\nAlkateak Tokiko Gobernu Batzarrean landutako gaien eta Udalarekin lotutako beste gai batzuen berri emango du.\nEguna. Ostirala, martxoak 15\nGasteizek “Kirola Hiri Handietan” izeneko nazioarteko biltzarraren lehen edizioan parte hartuko du\nBartzelonan izango da martxoaren 20an eta 21ean, eta Estíbaliz Canto zinegotzia izango da ordezkaritzaren buru\nKirol Zerbitzuaren ordezkaritza batek, Estíbaliz Canto zinegotzia buru duela, Bartzelonan martxoaren 20an eta 21ean egingo den “Kirola Hiri Handietan” izeneko nazioarteko biltzarrean hartuko du parte. Antolatzaileek Gasteiz gonbidatu dute hizlari gisa parte har dezaten eta azal dezaten zer ezaugarrik ahalbidetzen duten gure hiria kirol ekitaldi handiak antolatzeko egokia izatea eta zer kirol-politika aktibo garatzen diren Gasteiz kirolaren hiri izateko.\nBiltzar hori foro bat izango da eta, horretan, kirolari eta/edo udal ekintzari loturiko hainbat esparrutako (unibertsitatea, kirola, politika, esparru teknikoa) adituek “kirola hiri handietan” gaia aztertu eta horren inguruko eztabaida egingo dute, etorkizunera begira. Hala, hiri handietan kirolaren, ariketa fisikoaren eta bizimodu osasungarriaren sustapenean aldaketa positiboak eragiteko helburua duten zenbait ildo politiko nagusi ezartzeko aukera izango dute eta, gero, ildo horien barruan ekintza berariazkoak zehaztekoa. Horretarako, esperientzien arteko sinergia, prestakuntza eta parte-hartzea izango dira ardatz.\nCantok nabarmendu du biltzarra “beste hiri batzuek kirol-hiri gisa garatzeko zer eredu duten ikasteko ez ezik, Gasteizek bere eredua esportatzeko ere aukera ederra izango dela ”.\nIldo horretan, Gasteizko ordezkaritzak aukera izango du azaltzeko zer ezaugarrik eta kirola era integralean garatzeko zer politikak ahalbidetu duten Gasteiz kirolaren hiri izatea eta hirian zenbait lorpen erdiestea; izan ere, besteak beste, Gasteizko kirol-instalazioek 95.000 harpidedun dituzte, hiria bera kirol-instalazio gisa erabiltzen da eta kirol ekitaldi handiak egiteko ahalmena ere badu. Gainera, beste hiri batzuek garatzen dituzten esperientzietatik ere ikasteko aukera izango du ordezkaritzak Sailak eman nahi duen salto kualitatiboaren estrategia hobetzeko; hau da, hiria kirolaren hiriburu eta kirola hiriaren kalitate-ardatz bihurtzeko estrategia fintzeko.\nBiltzarra bost alorretan banatuta egongo da:\nInstalazioak: Zer instalazio eta nolakoak beharko ditugu etorkizun hurbil eta ertainean ariketa fisikoa eta kirola egiteko? Oraindik baliozkoak al dira orain arte jarraitutako irizpideak? Nola erreformatu behar dira? Nolakoa izan behar du kudeaketa ereduak?\nEspazio Publikoa. Gaur egun ariketa fisikoak eta kirolak horretarako bereziki sortutako instalazioak gaineztu dituzte, eta hiri-ingurunea eta ingurune naturala berenganatu dituzte. Nola kudeatu behar da gertakari hori era iraunkorrean gara dadin eta ez dadin erabilera desberdinen arteko gatazkarik sortu? Zer berariazkotasun dituzte hiri-inguruek zentzu horretan?\nHiri aktiboak: Ariketa fisikoa eta kirola besterik gabe sustatzeaz gain, hiri-inguruetan ariketa fisiko osasungarria bultzatzea eta erraztea ezinbestekoa da. Nola egin daiteke hori? Zer jardunbide egoki aurkitu dira gai honi dagokionean? Nondik jo behar dute sustapen-ildoek?\nKirola eta gobernantza: Aro aldaketa baten muin-muinean gaude. Posible ahal da kirola eta ariketa gobernatzeko lehengo eredu berei eustea? Zer norabide hartu horiek aldatzeko? Zer alderdi gehitu behar zaizkie eta nola moldatu behar dira lehendik zeudenak? Zer modelok dirudite egokienak helburuak lortzeko?\nEkitaldi handiak: Hiriak jadanik ez dira nazioarteko kirol txapelketa handien jokaleku hutsak. Bestalde, iraganeko harremanak –helburu komertzialak soilik zituztenak– aldatuz joan dira udalentzat eta, batez ere, hiritarrentzat aberatsagoak eta onuragarriagoak diren formatuei lekua uzteko. Nola egin behar da aurrera zentzu horretan? Zer ikuspuntu dute horretan zeresana duten instituzio publikoek?\nArabako Errioxak, Erabak eta Euskadik beren baliabide enoturistikoak erakusten dizkiete turoperadoreei eta prentsa espezializatuari\nKategoriak: Prentsa oharrak — Etiketak: IWINETC 2019 Enoturismoaren Nazioarteko Kongresua — Komunikazio Zerbitzua / Servicio de Comunicación — 12:40\nIrati Inorizaren “BLUE: Contact line: RED” Montehermoson erakusgai apirilaren 21era arte\nKategoriak: Prentsa oharrak — Etiketak: Irati Ironiza, Montehermoso Kulturunea — Komunikazio Zerbitzua / Servicio de Comunicación — 12:24\n2018ko proiektu artistikoen deialdiko bigarren proiektua da.\nGaur aurkeztu da 2018ko proiektu artistikoen deialdiko bigarren proiektua. Irati Inorizaren “Blue: contact line: Red”. Artistak berak egin du aurkezpena Kultura, Hezkuntza eta Kiroleko zinegotzia den Estíbaliz Cantorekin batera. Martxoaren 15etik apirilaren 21era bitartean egongo da ikusgai Montehermoso kulturuneko lehen solairuan.\n“BLUE: Contact Line: RED” pieza aribidean dagoen eta harremanak –estekatze-ekintza gisa ulertuta– aztertzen dituen ikerlan artistiko baten zati da. Irati Ironizak bestearekiko harreman fisiko edo birtualak eragindako ukimena bitarte, gorputzen artean gertatzen den hori aztertzen du proiektu honetan.\nHorretarako, borroka hartzen du abiapuntu –bereziki, emakumeena– eta performance bihurtzen du. Koreografia oso bat da, zein, bere keinu eta gorputz-posizioetan, gertatzeko dagoenaren gertakari den. Harremanezko konexio gero eta sarriago eta ugariagoen garaia, zenbait denbora-espazio sistematan.\nProiektua ikus-entzunezko instalazio batean islatuta aurkezten digu egileak, lan-prozesuan zehar sortutako objektu eta marrazkiak lagun.\nProiektuan parte hartu dute Aranako Borroka Klubak, Burlatako Borroka Klubak eta Munoako Borroka Klubak.\nJarduera osagarri bat ere egongo da, performance/lantegi bat. Lantegi hori apirilaren 13an izango da 11:30etatik 13:30etara eta Iratik berak zuzenduko du. Erakusketaren azalpen bat emango du, performancea prestatuko da eta 13:00etatik aurrera jendaurrean aurkeztuko da landutakoa. Horretan parte hartzeko aurretiaz eman behar da izena info.montehermoso@vitoria-gasteiz.org. helbidean. Doako jarduera da.\nBalmaseda, (1992) EHUn egin ditu bai graduko ikasketak, bai eta Ikerketa eta Sormena Artean izeneko masterra ere. Ondoren, Tomas Rullerrek zuzendutako Atelier de Performancen osatu zituen ikasketak, VUT Unibertsitatean (Brno, Txekiar Errepublika). 2017an Casal Solleric Artista Erakusketaren Saria irabazi zuen, eta FUTURO PRESENTEra gonbidatu zuten (INJUVE, Madril), 30 urtetik beherako artista emergenteen kategorian. 2018an, bere proiektuak, Montehermosoko deialdian (INJUVE 2018) hautatua izateaz gain, Bizkaiko Foru Aldundiaren dirulaguntza jaso zuen WHAT A BLUE! proiektua garatzeko.\nIdeia gazteak aurkezteko epea ireki da\nKategoriak: Prentsa oharrak — Etiketak: Haziak Lehiaketa — Komunikazio Zerbitzua / Servicio de Comunicación — 12:07\n2019ko ideia gazteen HAZIAK lehiaketaren zazpigarren ediziora proiektuak aurkezteko epea ireki da hurrengo maiatzaren 6ra arte. Lehiaketa horren helburua gazteek euren proiektuak aurrera ateratzen laguntzea da, horretarako beharrezkoak dituzten baliabideak eskaintzen zaie: proiektua gorpuzteko espazio baten bilaketa, materiala erostea, baimenak eskuratzen laguntzea, proiektuaren zabaltzea, etab., horiek dira proiektu batek jaso ditzakeen laguntzetako batzuk.\nLehiaketaren oinarriak udal web orrian kontsulta daitezke www.vitoria-gasteiz.org/haziakeu eta dokumentazioa, berriz, haziak@vitoria-gasteiz.org posta helbidera bidali behar da.\nLehiaketa prozesu bizia da eta ez da amaitzen ideiak aurkezte hutsarekin. Lan saio kolektiboa izango dugu. Bertan lehiaketara aurkeztu diren pertsonek elkar ezagutzeko eta besteen ideien berri izateko unea izango da, eta bide batez, proiektuek hainbat ekarpen on jaso ahal izango dituzte. Lan saioaren ondoren, nahi izanez gero, taldeek proiektua berridatzi dezakete eta berriz ere aurkeztu ahal izango dute.\nGazteria Zerbitzuak bultzatzen duen lehiaketa honen bitartez 81 proiektu atera dira aurrera aurreko sei ediziotan, askotarikoak gainera: arteari, osasunari, kirolari, zinemari, harremanei edo eta gai sozialei lotutakoak, besteak beste. Interes aniztasun hori, hiriko gazteria anitz baten isla dugu.\nEmakume bat zauritu da bizikleta batek harrapatuta\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:27\nOinez zihoan 54 urteko emakume bat zaurituta geratu zen atzo, Honduras kalean bizikleta batek harrapatu ondoren.\nBizikletan zihoan 18 urteko emakume batek beste bizikleta bat jo eta bere bizikletaren kontrola galdu ondoren, bizkarrean jo zuen oinez zebilen emakumea. Talka horren ondorioz, oinez zihoan emakumea lurrera erori eta lesio batzuk izan zituen, eta hori dela eta, anbulantzia batek Txagorritxu Ospitalera eraman zuen. Bizikletan zihoan emakumea ere artatu behar izan zuten larrialdi-zerbitzuek han bertan, nahiz eta ez zen beharrezkoa izan ospitalera eramatea.\nUdaltzainek beste 13 trafiko-istriputan esku hartu zuten atzo, nahiz ez zen inor zauritu eta ez zen inor ikertu bide-segurtasunaren aurkako delituak egiteagatik. Horrez gain, 17 salaketa izapidetu eta polizia judizialaren 10 jarduera egin zituzten.\nSuhiltzaileek gaur goizeko seietan esku hartu behar izan dute, Errege-erregina Katolikoen kaleko etxebizitza batean ur-ihes bat izan delako.\nGasteizko Udalak eta Aldundiak bat egingo dute ACCU elkartearekin gaixoek aukera izan dezaten komunean urgentziaz sartzeko\nKategoriak: Prentsa oharrak — Etiketak: ACCU Crohn Gaixotasuna eta Kolitis Ultzerosoa dutenen Elkartea — Komunikazio Zerbitzua / Servicio de Comunicación — 11:26\nErakundeek eta Arabako hiriburuko ostalaritzak osasun arazoak dituzten pertsonentzako komunen mapa bat eskainiko dute\nGasteizko Udalak eta Arabako Foru Aldundiak lankidetza akordioa sinatu dute ACCU Crohn Gaixotasuna eta Kolitis Ultzerosoa dutenen Elkartearekin, osasun arazo bat daukaten eta komun bat urgentziaz erabili behar duten pertsonek aukera izan dezaten komuna erabiltzeko Arabako hiriburuko hainbat lekutan.\n“Beharra daukat-Lo necesito” programaren bidez, pertsona hauen bizitza erraztu nahi da. Gaixo hauei gehien estutzen eta arduratzen dien arazoetako bat da etengabe eta batzuetan ustekabean komunera joateko premia daukatela.\nAskok urrituta izaten du bere bizi kalitatea horren ondorioz, asko kostatzen baitzaie etxetik ateratzea edo bizitza soziala egitea, beldur direlako ez dutela komun bat eskura izango behar dutenean.\nXedeak dira gaixoen bizi kalitatea hobetzen laguntzea, premia izaten dutenean komuna azkar eta doan erabiltzeko aukera emanez; gizarteari informazioa eman eta kontzientziatzea hesteetako hanturazko gaixotasunen inguruan (Crohn gaixotasuna eta kolitis ultzerosoa) eta gaixoen premien inguruan, eta ekimen honekin bat egiten duten talde, establezimendu eta lokalek jakitea zer diren hesteen hanturazko gaixotasunak eta haien ondorioak.\nProiektu hau hauexei bideratua dago: ondeste minbizia duten pertsonak, hesteetako hanturazko gaixotasuna duten pertsonak, pertsona ostomizatuak, pertsona kolostomizatuak eta heste minbera duten pertsonak.\nArabako Foru Aldundiak eta Gasteizko Udalak dei egin diete Arabako familiei haur sahararrak har ditzaten euren etxeetan uda honetan\nKategoriak: Prentsa oharrak — Etiketak: AFANIS elkartea, Alkatetzako koordinatzaile nagusi Iñaki Gurtubai — Komunikazio Zerbitzua / Servicio de Comunicación — 11:21\nAfanis elkarteak, Euskadiko Frente Polisarioaren Ordezkaritzak eta Arabako erakunde publikoek antolatzen dute “Oporrak Bakean” programa\nAurreikusten da haur askok parte hartuko dutela lehenengo aldiz programan; horregatik familia gehiago behar dira\nGasteizko Udalak, Arabako Foru Aldundiak, Ume Sahararrak Hartzeko Familien Arabako Elkarteak (Afanis) eta Euskadiko Frente Polisarioaren Ordezkaritzak gaur goizean dei egin diete Arabako familiei saharar errefuxiatuen kanpamentuetako haurren bat euren etxeetan har dezaten uda honetan.\nAurten aurreikusten da haur askok parte hartuko dutela programan, eta, ondorioz, haurrak hartzeko prest dauden familia gehiago behar dira. Horregatik, dei egin dute parte hartzeko Afanis elkarteak eta Frente Polisarioak Arabako erakunde publikoekin batera kudeatzen duten “Oporrak Bakean” programan.\nHala adierazi dute prentsaurreko batean Pilar García de Salazar diputatu nagusiorde eta Ekonomia Garapenaren eta Lurralde Orekaren foru-diputatuak, Iñaki Gurtubai Gasteizko Udaleko Alkatetzako koordinatzaile nagusiak, Irune Lujambio Ume Sahararrak Hartzeko Familien Arabako Elkarteko (Afanis) lehendakariordeak eta Abdulah Arabi Euskadiko Frente Polisarioaren ordezkariak.\nLau erakundeek lankidetza-hitzarmena dute “Oporrak Bakean” aldi baterako harrera-programa egiteko, udan bi hilabetez, saharar herriaren eta Arabako Lurralde Historikoaren arteko hurbilketa sustatzeko eta Arabako gizartea sentsibilizatzeko. Halaber, bultzatzen du programako haurrek bi hilabetez goza dezaten basamortuko euren eguneroko bizimodua ez bezalako errealitate batez; laguntza medikoa eta elikadura orekatua ematen dizkie, eta, aldi berean, haur sahararren eta arabarren arteko kultura-trukea sustatzen du.\nHaur horiek Algeriako Hamada izenez ezagutzen den Sahara basamortuko eremuko errefuxiatu-kanpamentuetan bizi dira urte osoan, bizitzeko eremurik latzenetan, egoera eskasetan eta 1975az geroztik dirauen behartutako erbestealdian. Programak atseden bat eman nahi die, Sahara basamortutik atera ahal izateko udako hiletan, horietan 55 °C-etatik gorako tenperaturak izaten baitira. Gure lurraldean ematen dituzten bi hilabete horiek funtsezkoak dira etxera osasuna hobetuta eta indarberrituta itzul daitezen, eta, hala, indartsuago aurre egin diezaioten urtearen gainerakoari.\nPilar García de Salazar diputatu nagusiorde eta Ekonomia Garapenaren eta Lurralde Orekaren foru-diputatuak agerian jarri du “Oporrak Bakean” programaren balioa. Izan ere, alde batetik haur sahararrei aukera ematen die familia baten beroa sentitzeko, beren etxeetatik milaka kilometrora egonik ere. Eta, beste alde batetik, Arabako familiei aukera ematen die “gertuagotik ezagutzeko sahararren kanpamenduen errealitatea, eta elkartasuna emateko han baldintza gogorretan bizi diren milaka familiei, eta helarazteko hemen familia oso bat dutela, arabarra eta Euskal Herrikoa, haien kausaren eta eskubideen alde egiten duena”. “Programarekin, haur saharar bati ateak irekitzeaz gain, arnasa eta laguntza ematen diogu herri oso bati, zeinak 43 urte baitaramatza errefuxiatuta, erreferendum bidez autodeterminaziorako bere eskubidea berma dadin itxaroten”. Oporrak Bakean “giza elkartasuneko esperientzia eta gizarte-eraldaketarako proiektua da, baina, beste ezer baino areago, erakusten du euskal gizarteak saharar herriari ematen dion sostengua, bere etorkizuna libreki erabakitzeko aldarrikapen zuzenean”, azaldu duenez.\nGasteizko Udaleko Alkatetzako koordinatzaileak, aldiz, berriro dei egin die gasteiztarrei haur sahararrak euren etxeetan har ditzaten, eta gogorarazi duenez, “Gasteiz izan zen hiri aitzindarietako bat Sahararekiko elkartasunean, eta, horretarako, erakunde publikoen laguntza ez ezik, funtsezkoa izan ziren familia horiek guztiak, zeinak urtero-urtero uda ematen baitute basamortu babesgabean egoera latzetan bizi behar duten haur sahararrei laguntzen eta maitasuna eskaintzen. Eskerrak eman nahi dizkiet bereziki, argia eta babesa izan baitira ehunka haurrentzat”. Horretaz gain, Gurtubaik nabarmendu duenez, “jarraituko dugu eskatzen herri sahararraren eskubide zibil, politiko, ekonomiko eta sozialak errespeta ditzatela lurralde okupatuetan, eta ez gara inoiz etsiko Giza Eskubideen aldeko aktibisten kontrako jazarpena salatzen”.\nIaz, guztira, Arabako 47 familiak hartu zituzten Tindufeko (Aljeria) saharar errefuxiatuen kanpamentuetako 32 neska eta 15 mutil euren etxeetan, udako bi hiletan, Oporrak Bakean programaren barruan.\nAldi baterako harrera-programa honetan parte hartu nahi dutenek, telefono-zenbaki hauetara deitu dezakete: 650 134 011, 665 711 947 eta 696 348 315. Edo mezua bidal dezakete afanisalava@gmail.com helbide elektronikora.


ERABILERA: Jokabidea modu jarraituan egiten ez denean. Gai da eskatzen zaion edo berak nahi duen edozein unetan ekintza geldiarazi eta beste jarduera bat egiteko, eta horrek ez dio arazorik edo atsekaberik sortzen.\nNEURRIZ GAINDIKO ERABILERA: Jokabidea moldatzeko eragozpenak daudenean. Ahalik eta denbora gehien pasatzen du jarduera hori egiten eta baliteke lehen gustatzen zitzaizkion beste jarduera batzuk uztea soilik jokoan aritzeko.\nMENDEKOTASUNA: Jokabide bera behin eta berriz gertatzen denean. Bere beharrak makinara edo beste jokoetara egokituz joan da eta horrekin betetzen ditu dauzkan premiak, hala nola emozioa, laguntasuna, erronka, hobetzea, entretenimendua, etab.


Irekia Eusko Jaurlaritza - Gobierno Vasco :: Sexu-transmisioaren bidezko infekzioen gorakadari buruz sentsibilizatzeko kanpaina abiaraziko du Osasun Sailak\nSexu-transmisioaren bidezko infekzioen…\n<iframe src="https://www.irekia.euskadi.eus/eu/embed/videos?video_path=2019%2F07%2F18%2Fnews_55984%2Fhtml5%2Fplan_vasco_sida.mp4" width="320" height="210" allowfullscreen></iframe>\nSexu-transmisioaren bidezko infekzioen gorakadari buruz sentsibilizatzeko kanpaina abiaraziko du Osasun Sailak Iturria: Irekia\nplan_vasco_sida_01.jpg Iturria: Irekia\nplan_vasco_sida_02.jpg Iturria: Irekia\nEuskadin garatzen ari den ekintza-ildoei eutsi eta horiek sustatzearen aldeko apustua egiten du Nekane Murga sailburuak, bereziki mundu osoan STIek izandako gorakadaren aurrean\nOsakidetzak, 2018an, guztira GIBa zuten 5.852 paziente tratatu zituen, eta 22,5 milioi eurotik gora inbertitu zuen horretan\nOsasun sailburuak berretsi egin du bere Sailak Hiesaren eta Sexu Transmisiozko Infekzioen (STI) Euskal Planean aurreikusitako ekintza-ildoei eutsi eta horiek sustatzearen aldeko apustua. Hala adierazi du gaur 2018ko plan horren txostenaren aurkezpenean; hark urtero batzen ditu datu epidemiologiko nagusiak eta Osasun Sailak eta Osakidetzak eremu horretan garatzen dituzten neurriak. Ekitaldian, Marta Pastor Euskalsida - Euskadin GIBaren eremuan lan egiten duten elkarteen federazioko presidenteak eta Antonio Arraiza doktoreak eta Hiesaren eta Sexu Transmiziozko Infekzioen Planaren koordinatzaileak ere parte hartu dute.\nSailburuak, ildo horretan, datozen egunotan berariazko kontzientziazio-kanpaina abiaraziko dela iragarri du, honako mezu honi eutsiz: “Zeuk aukeratzen duzu zer sartzen den zure harremanetan; baita kanpoan zer geratzen den ere”. Helburu bikoitza du: herritarrak sentsibilizatzea GIBaren eta sexu-transmiziozko infekzioen indarraldiaren inguruan, eta, beste behin ere, sexu-harremanetan preserbatiboak erabiltzeko beharrean eragitea.\nGIBari dagokionez, zehazki, Nekane Murgak gogorarazi du azken urteotan, bai instituzioek bai gizarte-erakundeek honako hau nabarmendu izan dutela: nahiz eta azken hamarkadetan GIBa duten pertsonen bizi-kalitatean eta osasun-egoeran hobekuntza egon den, beharrezkoa zen eta da baikorregiak ez izatea eta betetzeko dauden erronketan zentratzea, ONUSIDAk ezarritako ibilbidearen ildotik. GIBari bakarrik bideratutako unitate funtzionala aktibo mantendu duten autonomia-erkidego gutxi daude eta Euskadi horietako bat da, prebentzio- eta ekintza-plan berezi baten bidez.\nZehazki, 2018an, Osakidetzak erretrobirus-kontrako tratamenduen bidez eman zien arreta 5.852 pazienteri, guztira, eta, horretarako, 22,5 milioi euro baino gehiagoko inbertsioa egin zuen. Hartutako prebentzio-neurrien irismena dela eta, nabarmentzekoa da GIBaren 2.210 test laster egin direla Euskadiko botiketan eta, horien bidez, 9 positibo detektatu direla. Halaber, nabarmentzekoa da establezimendu horiek etxean egiteko banatu zituzten 883 autotestak, GIBen probetan kontsulta espezializatuetan eginiko 96 probak eta 125.593 kit-xiringak (90 mila baino gehiago, botiketetan beretan banatuta, eta 35 mila baino gehiago GKEen bidez).\nEuskadin, iaz, GIBagatiko 169 infekzio erregistratu ziren (2017an 135 erregistratu ziren, eta 2016an 158). Horrek esan nahi du 100.000 biztanleko tasa 7,75ekoa dela, Estatuko tasa baino puntu bat baxuagoa, baina aurreko urteko Euskadiko 6,1etik gora eta 2016ko 7,3tik gora. 80,5 gizonei dagokie eta diagnostikatutako pertsonen batez besteko adina 36,7 urte dira. GIBagatiko infekzioa nagusiki sexu transmiziozko gaixotasuna da; bertan, gizonekin sexua duten gizonetan transmisioak nagusi izaten jarraitzen du, diagnostiko guztien % 56,2 (% 55,6 2017an); bide heterosexualaren bidezko transmisioa % 32,6 da (% 38,3 2017an). Kasuen % 51,5ean, diagnostiko berantiarra egon zen, alegia, immunitate-sistema oso eraginda zegoenean detektatu zuten (350 CD4 zelula baino gutxiago).\nSexu-transmiziozko infekzioak direla eta, Osakidetzak sexu-transmiziozko infekzioen 3 kontsulta berezi ditu Bilbon, Donostian eta, 2017tik, Gasteizen. 2018an, aurrez aurreko hiru kontsulta horietan, guztira, honako hauek diagnostikatu ziren: 599 chlamyidia kasu; 156 herpes genitalarenak; 355 infekzio gonokozikoenak eta 184 sifilis goiztiarrarenak. Bilboren kasuan, mota guztietako infekzioen gorakada orokorra erregistratu zen; Donostian, diagnostikoen kopurua egonkor mantendu zen; Gasteizko kontsulta 2017an hasi zen. Beraz, 2018ko datuek diferentzial altua erakusten dute. Osakidetzak, aurrez aurreko kontsulta horiez gainera, onlineko birtuala ere eskaintzen du gizonekin sexua duten gizonentzat. Hura abian jarri zenetik, 717 pertsona sartu dira aplikazio horretan eta bete dute galde-sorta.\nAzkenik, pasa den ikasturtean, guztira 102 zentrotako 7.800 nerabek (aurreko ikasturtean 6.100 izan ziren) parte hartu zuten Euskadi osoko ikastetxeetan garatzen diren GIBa/hiesa, STIa eta nahi ez den haurdunaldia prebenitzeko programetan.\nGIBaren eta STIaren Euskal Plana, 2018ko txostena\nGasteiz, 2019ko uztailaren 18a\nintervencion_Murga_plan_sid... behera kargatu (20 MB)\nmurga_sexu_bidezko_infekzio... behera kargatu (1 MB)\nmurga_sexu_bidezko_infekzio... 30 MB\nAntonio Arraiza, Osakidetzako osasun-eremua programen koordinatzaile korporatiboa eta Marta Pastor, Bizkaisidako presidentea\nOsasun Sailak, aurten ere, 300.000 euro bideratu ditu, GIB/HIESaren, C hepatitisaren eta sexu-transmisioaren bidezko infekzioen prebentzioan eta kontrolean lan egiten duten irabazi-asmorik gabeko erakundeetara (Gobernu Bilera 2022-5-3)


Hondarribiko jaiak martxan dira dagoeneko biharko alardearen zain - GARA\nAtzo goizean haurrentzako entzierroaren iragarle udaletxeko balkoitik botatako txupinazoak eman zien hasiera ez ofiziala asteartera arte luzatuko diren Hondarribiko jaiei. Arratsaldean, 16.00etan, Haur eta Gaztetxoen 43. Margo Lehiaketa ospatu zen, Gipuzkoa plazan, eta, ondoren, Zezen plazaren haurreko harresietan Grafiti Lehiaketa izan zen. Iluntzean, aldiz, 22.30ean, Nafarroa Beherea kalean kantineren aurkezpen desfilea egin zen, eta, Bentan, disko jaiaz eta Barricada taldearen emanaldiaz gozatu zuten.\nGaur, aldiz, 11.15ean, haurren danborrada Mendelu auzotik abiatuko da, hiriguneko kaleetan amaituko duelarik bere ibilaldia. Danborradarekin batera, 12.15ean, erraldoiak eta buruhandiak Arma plazatik abiatu eta kalez kale ibiliko dira.\nEguerdian suziri eta kanpai hotsek jaiei ongietorria emango diete, bitartean, txistulariak herriko kaleetan zehar ibiliko dira Hondarribiak 1638an bizi izandako setioa oroitzen duen titibiliti doinua joaz. Arratsaldean, aldiz, Hondarribia Hiria musika bandak girotuko ditu kaleak, nola ez, titibiliti doinua joaz. Iluntzean, 20.00ean, Guadalupeko elizan, salbe herrikoia kantatuko da.\nJaizkibel konpainia, aurretik\nUrteroko ohitura betez, bihar, Hondarribiko alardea egingo da. Aurten ere Jaizkibel konpainiak alarde diskriminatzailearen aurretik desfilatuko du. «Aurten ere alkateak ez digu alardean parte hartzen utzi, eta, beraz, ordu desberdinetan ibilbide bera egin beharko dugu. Hala, alarde diskriminatzailearen aurretik desfilatuko dugu. Jendeak geu ere ikustea lortuko dugu behintzat», azaldu du Elisabet Olaskoaga Jaizkibel konpainiaren bozeramaileak GARAri egindako adierazpenetan.\nHoriek horrela, kantinera jaso eta gero, 08.15ean Zumarditik irten eta Kale Nagusian gora abiatuko da Jaizkibel konpainia, 9.30ean Saindua ermitara heltzeko. Arratsaldean, aldiz, bueltako ibilbidea egingo dute; 17.00etan Saindua ermitatik irten eta portutik zein alde zaharretik igaro ondoren, 18.30ak inguruan Arma plazan bukatuko dute desfilea.\nAlarde diskriminatzailea, bestalde, ibilbide bera eginez, Jaizkibel konpainia baino zertxobait geroago irtengo da. Goizean, 8.55ean, Gernikako Arbola plazatik irtengo dira, ibilbidea Saindua ermitan bukatzeko. Arratsaldean, berriz, 18.00etan ermitatik irten eta 20.00ak inguru Arma plazara helduko dira.\nAsteartera bitartean Hondarribira bertaratzen direnek hamaika ekintzez gozatzeko aukera paregabea izango dute: kontzertuak, kirol ekitaldiak, kuadrillen arteko jokoak, lehiaketa gastronomikoak...\nBihar egingo da alardea eta aurten ere ez da tirabirak falta izan. «Alkateak parte hartzen uzten ez digunez, alarde diskriminatzailearen aurretik desfilatuko dugu ibilbide bera eginez», salatu du Elisabet Olaskoaga Jaizkibel konpainiako bozeramaileak.


CCOO Irakaskuntzak Lan Osasunerako Batzordearen, Plangintza Batzordearen eta Hezkuntzako Mahai Sektorialaren premiazko deialdiak exijitu dizkio Eusko Jaurlaritzari\nEz da onargarria Hezkuntza Sailak eragile sindikalak bi hilabetetan bildu beharrik ez izatea, ikasturtea hasteko hamabost egun falta direnean arazoak areagotzen ari baitira: aparteko giza baliabiderik ez izatea, bai irakasleak, bai zerbitzuetako langileak, hezkuntza-jarraibide kontraesankorrak, kontingentzia-plan teorikoegia diseinatzea, prestakuntza digitaleko programak zehaztu gabe eta dolu-egoeretan.\nGaur egungo egoera epidemiologiko aldakorraren aurrean, premiazkoa da erabaki adostuak hartzea, hezkuntza-eragileei entzutea eta balizko eszenatokiak ez ezik, gero eta premiazkoagoak diren errealitateak ere baloratzea.\nCCOO Irakaskuntzak, krisi pandemikoa hasi zenetik, hainbat proposamen egin dizkio Sailari, gehienak entzungor, erabat ezjakin. Sindikatuak beti egin du hezkuntza komunitate osoarentzako berme nahikoak dituen irakaskuntza presentzialaren aldeko apustua, eta horrek esan nahi du kide bakoitzak eta Administrazio publikoko beste batek — eta nagusiak — ahalegin indibiduala egin behar dutela, orain arte ezezagunak ziren baliabide ekonomikoak, giza baliabideak eta prestakuntza-baliabideak emateko.\nEuskal gizarteak pandemiaren hasieran gaitz txikitzat hartu zuena, konfinamenduan ("Sálvese quien pueda" hori) ezin da izan orain, sei hilabetegeroago, Hezkuntza Sailaren erantzun bakarra.\nCCOO Irakaskuntzak, gaur egun, ez daki aldi horren azterketarik egin den ikasteko eta egindako akatsak saihesteko. Inpresioa da normaltasun hezitzaileko egoera batean soilik ari direla lanean, noizbehinkako kutsadurek eraginda.\nHorregatik guztiagatik, CCOO Irakaskuntzak bilera formalak eskatu ditu eragile sindikalekin, araudiak onartzen dituen hiru negoziazio-esparruetan: Laneko Osasunaren Batzordea, Plangintza Batzordea eta Mahai Sektoriala. Horietako edozeinek deialdirik egiten ez badu, argi eta garbi adieraziko genioke euskal gizarteari ez ditugula Sail honen buru Euskadik aurrean duen hezkuntza-erronka larriari aurre egiteko prestatuta dauden pertsonak.


191.- Zuria Beltzez 14-02-16 (harrapazank!) - Arrosa\n191.- Zuria Beltzez 14-02-16 (harrapazank!)\nBatek zioen moduan, mundua toki arrotza eta zabala dugu, baina badaude distantzia eta urruntasuna murrizteko moduak. Gure programan, ordubeteko sesio musikalen bidez, mundua erosoagoa eta gertuagokoa bihurtzen saiatzen gara. Epaia zuen belarrien esku. On egin deizuela arrebanaiok! Gaurkoan:\n0- The Jaguars – Jaguar 1- Titus Tee Turner – Bow wow (Life ain’t nothing but dog eat dog) 2- Dennis the Fox – Piledriver 3- Janis Martin – My boy Elvis 4- King Khan & the Shrines – Yes I can’t 5- Graham Day & the Gaolers – Glad I’m not young 6- Unkonwn – White man, Black man 7- The Intonation Singers – Be my baby 8- Don Ray & Hobbit – We don’t need it 9- Annie Williams – I got a man 10- Vinicius de Moraes – Lamento no morro 11- Alton Ellis – Blackish white 12- I Roy – Dub and come\nPIPERPOLIS: Eneritz Artetxe aktorearekin 'konpota' antzezlanaz aritu gara\nal. Ots 17 , 2014\nZURIA BELTZEZ – 330 – adarrak jotzen\n168.- Zuria Beltzez 13-06-30 (musika dugu pizgarri)


Estrategia berria martxan, zahartzearen erronka berriei aurre egiteko\nHasieraBerriakMatia Fundazioak estrategia berria jarri du martxan, zahartzearen erronka berriei aurre egiteko\nMatia Fundazioak estrategia berria jarri du martxan, zahartzearen erronka berriei aurre egiteko\nGaur goizean, Matia Fundazioak ikuspegi estrategiko berria aurkeztu du, Donostian. Ikuspegi horren helburu nagusia da pertsonek zahartze prozesuan dituzten premia berriei erantzun egokia ematea. Egungo testuingurua hartu behar da kontuan: 65 urtetik gorako biztanleriaren hazkundea esponentziala da, eta, azterlan guztien arabera, adineko pertsonek beren etxeetan eta ohiko ingurunean bizitzen jarraitu nahi dute, laguntza behar dutenean ere.\naldaketa bat gero eta agerikoagoa da: ezin da kolektibo hori osotasun homogeneo gisa hartu. Pertsona talde horren barruan, askotariko kezkak, interesak eta beharrak dituen jendea dago, haurtzaroan, nerabezaroan eta helduaroan gertatzen den moduan. Adineko pertsonek, bistakoa denez, beren bizitza bizitzen jarraitu nahi dute, ahal duten neurrian, edo beren etxean eta ohiko ingurunean edo egoitza zentro batean.\nIkuspegi berriaren arabera, adinduen arretarako ereduak ezin du osasunaren alderdia bakarrik kontuan hartu, diziplinarteko eredua behar dugu, osokoa, pertsonarengan ardaztutakoa eta erabiltzaileentzako eta familientzako zerbitzuak pertsonalizatuko dituena. Pertsona eta haren bizi proiektua dira arretaren ardatza eta, ondorioz, antolaketaren eta laguntza prozesuen ardatza Pertsonaren duintasuna, eskubideak eta lehentasunak errespetatzea eta ongizate pertsonala bilatzea dira funtsezko balioak.\nMatia Fundazioak adineko pertsonei arreta eskaintzeko modu berria barneratu du, eta, kolektibo horri zerbitzu soziosanitarioak eskaintzen erreferentziazko erakunde denez, eredu propio, integral eta bereizia proposatzen du, pertsonarengan ardaztutakoa eta erabiltzaileentzako eta familientzako zerbitzuak pertsonalizatzean oinarritua.\nMatia Fundazioa hasita dago pertsonei etxean eta ohiko ingurunean bizitzen jarraitzea ahalbidetuko dieten arreta zerbitzu berriak zehazten eta sortzen, eta, konponbide hori ezinezkoa den kasuetarako, beraien gustu eta lehentasunak errespetatuz eta haien autonomia eta duintasuna sustatuz bestelako zentroak prestatzen, etxean bezala bizitzeko aukera izan dezaten. Finean, zahartzaroari aurre egiteko bidean beste urrats bat eman nahi dugu, adineko pertsonen gaitasunak sustatzearen bidez.\nEtxez etxeko zerbitzua, berritasun gisa\nIkerketa guztiek diotenez, pertsonek beren etxeetan eta ohiko ingurunean bizitzen jarraitu nahi dute ahalik eta denborarik luzeenean. Errealitate horren jakinaren gainean, zerbitzuak pertsonen etxeetara eramatea proposatzen du Matia Fundazioak, bere ikuspegi estrategikoan. Eta bide berri horri ekiteko, etxez etxeko zerbitzua jarri du martxan.\nZerbitzu hori pertsonaren etxean zein ohiko ingurunean emango da. Integrala izango da, eta osasun eta gizarte zerbitzuekin koordinatuta egongo da. Matia Fundazioaren proposamenean, laguntzaile pertsonalek eguneroko jardueretan lagunduko diete erabiltzaileei, bai etxean, bai ohiko ingurunean. Sektore publikoko osasun eta gizarte zerbitzuekin koordinatuta egongo da, baita eskaintza publikoan edota pribatuan gaur egun dauden beste zerbitzu batzuekin ere.\nGainera, adinekoengandik eta haien familiengandik hurbilago egote aldera, Matia Fundazioak doako Informazio eta Orientazio Zerbitzua jarri du martxan. Horren bidez, Matia Fundazioa gizartearen esanetara jartzen da, pertsonei beren premiak identifikatzen eta estaltzen laguntzeko. Horretarako, osoko informazio zerbitzu bakarra eskaintzen du, pertsonalizatua eta pertsonen egoeraren eta lehentasunen araberakoa.\nEtxean Ondo proiektuaren aurrekaria\nEtxean Ondo proiektua aurrerapauso handia izan da adinekoen arreta eredu berria garatzeko bidean. Proiektu hori Eusko Jaurlaritzako Enplegu eta Gizarte Politiketako Sailak jarri du abian, eta, beste zenbait eragilerekin batera, Matia Fundazioak hartzen du parte.\nEtxean Ondo proiektu pilotu bat da, eta pertsonarengan ardaztutako osoko arretaren eredua ezarri nahi du, «pertsonaren bizi kalitatearen eta ongizatearen arlo guztietan hobekuntzak egiteko, haren duintasuna, eskubideak, interesak eta lehentasunak aintzat hartuz eta pertsonaren beraren parte-hartzearekin».\nProiektuak bi helburu ditu nagusiki. Alde batetik, adinekoei eta desgaitasunen bat duten pertsonei eta behar duten senideei etxean zein egoitzetan laguntza eta arreta ematea, modu integral, koordinatu eta jarraian, eta ahalik eta baldintzarik onenetan, euren ongizatea eta kalitatea bermatzeko.\nBestalde, eredu horren eraginkortasunari eta efizientziari buruzko ezagutza sortu nahi du Etxean Ondo proiektuak.\nProiektua pertsonen etxean eta egoitzetan garatzen da. Etxez etxeko zerbitzuan, Gipuzkoako 5 udalerri (Donostia, Zarautz, Oiartzun, Tolosa, Irun) ari dira parte hartzen, baita Arabako Añanako Kuadrillako 10 udalerri ere. Guztira, 440 erabiltzaileri eta haien familiei ematen zaie zerbitzua.\nEtxean Ondo Egoitzak proiektuan, Matia Fundazioko hiru egoitza zentro eta eguneko bi zentro ari dira parte hartzen, eta Arabako zentro bat ere bai. Etxean Ondo proiektua Espainian arlo horretan egin den lehen esperientzia da. Hau da, etxeetan zein egoitzetan lehen aldiz jarri da martxan pertsonarengan oinarritutako arreta-eredu integral bat. Eta, azken batean, beste aurrerapauso bat da, zahartzaroari adinekoen ahalmenak sustatuz heltzeko helburuan.\nIrudi berria, claim berria\n«Nagusien ongizatea garatuz» da Matia Fundazioak bere irudi berriarekin batera erabiliko duen eslogan berria. Claim hori bat dator Fundazioaren helburuarekin, alegia: zahartzeari adinekoen ahalmenak eta, beraz, autonomia sustatuz heltzeko helburuarekin. Esloganaz gain, irudi korporatiboa ere berritu da. Orain, modernoagoa da, unean-unean adinekoen beharrei eta zahartze prozesuari erantzute aldera aldaketetara egokitzen jakin duen ehun urtetik gorako erakunde batentzat egokia.\nMatia Fundazioari buruz\nAdinduei arreta ematen 130 urtetik gorako esperientzia duen irabazi asmorik gabeko fundazioa da Matia.\nGizarteari laguntzeko bokazio nabarmena du Matia Fundazioak, eta pertsonei zahartze prozesuan ahalik eta ongizaterik handiena eskaintzeko ezagutzak etengabe bilatu, garatu eta aplikatzea da bereizten duena.\nAutonomiaren printzipioarekin bat eginez, Matia Fundazioak hainbat motatako arreta zerbitzuen bidez gauzatzen du bere lana, askotariko zerbitzuen eta zentroen bitartez. Bere institutua, Matia Institutu Gerontologikoa, ezagutza eta berrikuntza sortzeaz (I+G+b-z) arduratzen da, bai eta horiek gizartean zabaltzeaz ere. Bakarra da Euskadin, eta 10 urteko eskarmentua du.\nAhultasun edo mendekotasun egoeran dauden nagusiei zerbitzu soziosanitarioak ematean datza Matia Fundazioaren eginkizun nagusia. Zerbitzuen % 85etik gora administrazio publikoarekin itundutako edo haiek esleitutako proiektuak dira. Zehazki, % 83,7 baino gehiago hiru administrazio handirekin gauzatzen ditu: Gipuzkoako Foru Aldundiarekin, Eusko Jaurlaritzako Osasun eta Kontsumo Sailarekin eta Eusko Jaurlaritzako Enplegu eta Gizarte Politiketako Sailarekin.\n1.000 profesional, 24 osasun zentro, 1.200 plaza, 180.000 errehabilitazio tratamendu eta 45 milioi euroko jarduera.\nIkuspegi estrategikoaren bideoa


OEEk pertsona migratzaileen banku-diskriminazioaren aurkako martxa abiatuko du ostegunean - Uriola.eus\nuriola.eus 2021-04-26 12:54 Jendartea Bilbo\n11:00etan abiatuko da martxa BBVA-ren egoitzatik hasita Espainiako Bankura iritsi arte, Gran Vian dauden hainbat banku zeharkatuz. Bankuek migratzaileekiko diskriminazioa salatu nahi du OEEk, egoiliar-txartelik ez dutenei banku-kontu bat irekitzea ukatzen dietelako.\nLegeak banku guztiak baimentzen eta behartzen ditu kontuak irekitzera, baita egoera ekonomiko ahulean dauden pertsonei ere, eguneroko bizitzako dokumentuekin baita pasaportearekin ere. Hala ere, asko dira eskubidea ukatzen zaien pertsonak eta onartzen dituztenen kasuetan, “arbitrorioki” izaten dela adierazi du OEEk: “leihatila hartzen duen pertsonaren praxi onaren edo eskaerak erakusten duen irmotasunaren arabera, eta bertako lagunen batekin edo gizarte-mugimenduetako militanteren batekin joaten den kontuan hartuta”.\nHainbat izapidetarako kontu-zenbaki bat eskatzen dute, jakinda kasu askotan bete ezin den baldintza dela. Kasu horietan, “oztopoa jatorrian konpontzen saiatu beharrean”, pertsonak jokoz kanpo uztea edo legezkotasun zalantzagarriko bide alternatiboak bilatzen dituztela salatu dute.\nHori dela eta, euskal administrazioari “legearen eta XXI. mendeko gizartearen arabera” jokatzeko eskatu nahi diote protesta honen bidez.


Free chat Cantagalo. Ausazko arrotz doan txateatu berehala Cantagalo tik.\nFree chat Cantagalo\nOngi etorri Chatroulette CantagaloEdozein lekutan, munduko pertsona aleatory bat konektatzeko. Chatroulette Cantagalo dezakezu honako aukeren artean aukeratu:- Guztiak pertsona mota Cantagalo doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nCantagalo hirien zerrenda:


"INONDIK INORA" - GUREA ANTZOKIA - (VILLABONA) - Eskena\n“INONDIK INORA” – GUREA ANTZOKIA – (VILLABONA)\n13 urtarrila 5:00 pm\n« “TIEMPOS MEZQUINOS” – TEATRO ARRIAGA ANTZOKIA – (BILBAO)\nOso garrantzitsua da postari batentzat beti erne egotea, beti sasoian mantentzea. Ez da lan makala postariok egin behar duguna, etxerik etxe, kalerik kale, mendirik mendi, bide, aire eta itsaso zabaletan zehar. Zuek bidalitako gutunak, postalak eta paketeak hartzailearengana garaiz helarazteko!\nBeti zehatz eta zorrotz. Ezin da inondik inora paketerik zabaldu, gutunik ireki edo postalik irakurri. Inondik inora ere ez. Inondik Inora umorea eta poesia, musika zuzenean eta panpinak, euskara eta ingelesa uztartuz, jakinmina eta desobedientzia sustatzen dituen haurrentzako antzezlana da.\nBenetan harritzekoa da zenbat gauza sar daitezkeen postari baten zorroan!\n4 urtetik gorako espektakulua.\nZuzendaritza: Patricia Urrutia\nAktoreak: Leire Ucha, Aiora Sedano, Patricia Urrutia\nEszenografia diseinua: Amaia Garate\nJantzi diseinua: Idoia Beratarbide\nKoreografia: Pablo Ibarluzea, Ximun Fuchs, Eneritz Artetxe\nMusika: Asier Ituarte, Patricia Urrutia\nBanaketa: Benetan Be\nZuzendaritza teknikoa: Xabino Alkorta\nErrealizazio eszenografikoa: Amaia Garate\nJantzitegia egitea: Idoia Beratarbide\nArgi eta soinu teknikaria: Xabino Alkorta\nantzerkia euskeraz, euskal antzerkia, umeentzako antzerkia\n4 uztaila 7:00 pm\nTagged With: antzerkia euskeraz, euskal antzerkia, umeentzako antzerkia


Lidertzan sendo – Taxoareko Hitza\nZaragoza 0-1 Osasuna| Osasuna garaile irten zen aragoitar eta nafarren arteko derbian. Jaberik gabeko neurketa izan zen, zeinetan bi taldeek izan zituzten golak egiteko abaguneak. Gorritxoek, baina, eraginkortasun handiagoa izan zuten ate aurrean. Ninok 28. minutuan egin zuen nafarren gola, eta ondoren, emaitzari eustea lortu zuten –hainbat jokalditan dezente sufrituta bada ere-. Horrenbestez, Osasunak Adelante Ligako lidertzan jarraitzen du; orain, aitzitik, bakarka, Alcorconek San Mamesen estropezu egin baitzuen.\nIragan denboraldiko ahuldade eta beldurren ostean, gutxik pentsatuko zuten Osasunak aurten lider izaera erakutsiko zuenik. Futbolean, ordea, gauzak ez dira beti aurreikusi bezala gertatzen; horren erakusle da Osasuna izaten ari den denboraldi hasiera. Orain arte jokatu diren bost partidetan, Martinen mutilek aurtengo Adelante Ligako sentsazioa izan nahi dutela erakutsi dute. Emaitzak dira horren lekuko: gorritxoek bots partidetatik lau irabazi, eta bakarra galdu dute. Modu horretan, une honetan lidertzan dira, eta sendotasun eta ausardia handia erakutsiz, gainera. Atzokoan La Romaredan jokatutako partida ikustea besterik ez dago. Gorritxoek kategoriako talderik onenetariko bati bisita egin zioten, eta puntu bat lortzearekin konformatu beharrean, aragoitarrei aurre egin, eta hiru puntuak eskuratzen saiatu ziren; baita lortu ere. Azkenean huts eta bat hartu zuten mendean Zaragoza, liderrari eskatzen zaion sendotasun eta solbentzia transmitituz.\nMartinek erabilitako hamaikakoari dagokionez, atzoko partidari begira Arrizabalagakoak aldaketa taktiko bat egitea erabaki zuen, berriz ere 5 defentsako lerrora itzuliz. Horrela, defentsan Tano, Miguel eta Javi Flaño, Unai Garcia eta edonon joka dezakeen Oier aritu ziren; hauen aurretik Mesa (euskarri bakar bezala) Roberto Torres eta Jose Garcia kokatu ziren; eta golak sartzearen ardura Nino eta Berenguerrengan erori zen. Eskema hau erabilita, euskarri bakar batekin aritzearen ondorioz arerioak hainbatetan errazegi gainditu zuen zelai erdiko lerroa, defentsa arriskuan jarriz. Edonola ere, 5-1-2-2arekin jokatuta Roberto Torres erosoago aritu zen, eta taldeari oso ongi antolatuta ikusi zitzaion, bereziki lehen zatian. Osasunak jokorako plan garbi bat zeukan, eta, horrela, lehen 45 minutuetan Zaragozaren areara nahiko erraz gerturatzea lortu zuen. Etxeko taldea, ordea, gozakaitz zebilen, zer egin ez zekiela. Baloiak luze jokatzen zituen, baina horrela ezinezkoa zen bikain kokaturik zegoen Osasunako defentsari minik egitea. Horrela, lehen zatian aragoitarren erasoko alternatiba bakarra geldikako jokaldietan baloiak erdiratzea izan zen.\nBien bitartean, Osasuna baloia azkar mugitzeko gai zen, baita Zaragozaren areara arriskua eramateko ere. Lehen abagunea Alex Berenguerrek izan zuen, Miguel Flañoren pase luze bat buruz errematatu zuenean. Ondoren, jokaldi landu baten ostean, Ninok jaurtiketa bortitz bat egin zuen, baina etxekoen atezainak ondo erantzun zuen. Eta hirugarrenean, Osasunak ez zuen barkatu. Golegilea agorraldi luzea igarotzen ari zen Nino izan zen. Roberto Torresek pare bat defentsa atzean utzi, baloia maisutasunez erdiratu, eta han zen aurrelari almeriarra, bere taldea aurretik jarri eta denboraldiko bere lehen gola sartzeko. Oraindik partida amaitzeko asko falta zen (gola 28. minutuan iritsi zen), baina gorritxoek lehen kolpea emana zuten. Hortik aurrera, gauza bakar bat gelditzen zitzaien: markagailuari kosta ala kosta eustea. Lehen zatiko azken minutuetan ez ziren estutasunetatik igaro; bigarren zatian, baina, gauzak zeharo aldatu ziren.\nAtsedenaren ostean, Zaragozaren erreakzioa\nLehen 45 minutuetan gorritxoak nahieran aritu baziren, bigarren zatian gogotik sufritzea tokatu zitzaien. Izan ere, atsedena eta gero, markagailuan atzetik zirela ikusita, Ranko Popovic serbiarraren jokalariak indarberrituta zelairatu ziren. Azken jardunaldian etxean Cordobaren aurka galtzetik zetozen, eta ez zuten inondik inora berriz ere Romaredan porrot bat jaso nahi. Hori dela eta, jokoa bizitu, eta hegaletatik talde gorritxoa odolhusten saiatu ziren. Fredy Hinestroza izan zen horretan gehien ahalegindu zena, bere abiadurari esker Osasunako defentsari min handia eginez. Horren adibide da 49. minutuan egin zuen jokaldia: abiadura handiz area barruan sartu, bi jokalariri izkin egin, eta Ariari esku-eskura utzi zion gola. Japoniarra bakar bakarrik zen ate aurrean, baina hortxe agertu zen atzokoan maila aparta erakutsi zuen Una Garcia, baloia atepetik ateratzeko.\nGol abagune garbi horren ondoren, Zaragozak ez zituen besoak jaitsi, eta estutzen jarraitu zuen. Horrela, 57. minutuan berriz ere baloia sareetara bidaltzear egon zen, baina Ortuño aurrelariaren jaurtiketari erantzun bikaina eman zion Nauzetek. Aragoitarrek ezin zuten sinetsi, probestu beharreko bi aukera izan arren, oraindik markagailuan atzetik baitziren. Gauzak horrela, pixkanaka nekea hasi zen pilatzen etxeko jokalarien hanketan, eta Martinek erreskadan hiru aldaketa egin zituelarik, neurketak erritmoa nabarmen galdu zuen, Zaragozaren kalterako.\nEgoera horretan, Osasunari baloia ikutu eta ikutu aritzea zegokion, minutuak igarotzen uzteko; haatik, lan hortan ez ziren horren fin ibili Martinen jokalariak. Arrizabalagakoak lasai eta tentuz jokatzeko eskatzen zien, baina gorritxoak ez ziren gai baloiaren jabetza bere egiteko. Dena den, Zaragozako jokalariak onenak emanda ziren, eta hortik neurketaren amaierara bitartean ez zuten apenas arriskurik sortu. Horrela, bada, etxeko zaleek entrenatzaile serbiarrarekiko haserrea erakutsi zuten, orain arteko emaitzekin ez baitadue batere pozik (Aragoikoek bost puntu eskas lortu dituzte beste horrenbeste partidatan). La Romaredara gerturatu ziren 500 gorritxoek, baina, sekulako gozatua hartu zuten, bere taldeak huts eta bat irabazi, eta edozertarako prest dagoela erakutsi baitzuen.\nHorrenbestez, La Romareda futbol zelaian Osasunak lehengo urteko zorigaitzak alde batera utzi eta denboraldi ilusionagarri bat egiteko prest dagoela berretsi zuen. Zernahi ere, ezin daiteke ahaztu denboraldia hasi besterik ez dela egin. Gorritxoek orain arte lortutako garaipenek lanean eta apaltasunean dute oinarria, eta bide horretatik jarraitu ezean, gauzak berehala oker dakizkieke. Hurrengo bi partidak etxean dituzte, beraz, abagune ezin hobea dute beren zaleen aurrean orain arteko lanari jarraipena eman, eta, zergatik ez, lidertzari orain arteko sendotasunez eusteko.\nLaburpen hitzak Adelante Liga,Osasuna,Zaragoza\nPrevious postBerdinketarekin konformatu gabe\nNext postHitzometroa| Zaragoza-Osasuna


Herri Ondarea :: Periodikua danon artean leidu\nElegir un temaNekazaritzaNekazaritzaElikaduraEdatekoakKontakizunaBertsolaritzaBaserriaSiniskerak eta mitologiaPersonaia mitologikoakGaixotasunak eta sendagaiakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakArtisautza eta ogibideakPerratzaileaErrementariaErroteaErrementariaren lanaJantziakUmeenakIndustriaLantegiakIndustriaGarraioaUme jolasakKomunikabideakIrratiaTelebistaEtxeaEtxeko altzariak eta tresnakBabeserako errituakNaturaDenporea neurtzekoakGizakiaNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaPolitikeaHeriotza-ohikuneakDoluaHileteaAisialdiaDantzaldia, jolasaToponimiaBideaLursailakIturriaIbaiakauzoaAuzotasuna eta herriaErmandadeakHerri-basoakAuzotasuna eta herria\nPeriodikua danon artean leidu\nBertan, sasoi haretan, lagun bat egoten zan periodikua leiduten ona zana. Harek leiduten eban periodikua eta besteak entzuten egoten ziran, maisu batek lezinoa emongo leukean lez. Gero euren artean komentarioak egoten ziran. Bat egoten zan periodikua leiduten. Horretara manejetan zan jentea orduan.\nAste Santuan egiten ziranak


EKAITZALDI: Fiachras- Hiltzera Goaz (2011)\n2011(e)ko maiatzakren 25(a), asteazkena\nBigarren diskoa dugu hau eta lehenengoa baino hobea dela esatea topiko huts bat denez, biak ezin hobeak direla diogu.\nRuper Ordorika, Jon Mirande edo Mike Tyson bezalako jendea ikonotzat dituzuenentzako eginiko diskoa da. 80ko hamarkadako punk-a ahaztea beharrezkoa dela iruditzen zaigu etengabe zingira berdinean bueltaka ez ibiltzeko.\nKreatibitate kontu soil bat da. Hemendik 20 urtetara diska hontaz renegatzea positiboa ikusiko genuke, baina momentuan ez. Inguruko errepikapen eta topikoetatik urruti dijoan diska bat da. Heroiak, antiheroiak, gu geu, idazle gorrotatu-maitatuak, etab. azaltzen diren diska.\n1. Hiltzera Goaz\n2. 11 De 12\n3. Jon Miranderen Kanta\n4. Nunca Lloramos Al Caer\n5. Goi Lurretan\n6. Kobrezko Herria Sutan\n7. La Bacanal\n8. Hipolito Gorriaren Kondaira\n9. Solo Pero En Control...\nEgilea: Anonimoa ordua: 13:34\n2012(e)ko martxoakren 25(a) 16:25


Abesbatzak datorren asteko kontzertua «itzela» izango dela dio | El Diario Vasco\nBajo-debaAbesbatzak datorren asteko kontzertua «itzela» izango dela dio\nAbesbatzak eskainiko duen kontzertuaren aurkezpena. / N.I.\nNEREA ISASTISORALUZE. Domingo, 23 junio 2019, 00:12\nEzoziko Ama Abesbatzak atzo aurkeztu zuen datorren larunbateko Pop rock arrakastak izeneko kontzertua eta proiektu indartsua dela esan zuten. Aurkezpenean, abesbatzako presidentea den Abel Olaizola, Eider Varela sopranoa eta zuzendaria den Aitor Garitano izan ziren.\nKontzertua, ekainak 29an izango da, 13:00etan. Aire libreko kontzertua izango da, Plaza Zaharrean, doan. Eserlekuak egongo dira publikoarentzat.\nAzken gabonetako Zarzuela kontzertua eskeini ondoren, beste proiektu berritzaile batetan pentsatzen hasi ziren eta emaitza, datorren larunbateko kontzertua da, Pop rock arrakastak.\n«Batzuetan, jendeak abesbatza musika konkretu batekin identifikatzen du, baina ez da horrela, zeren Ezoziko Ama Abesbatzaren errepertorioa oso zabala da, denetik egiten dugu», adierazi zuen Olaizolak.\nLarunbateko kontzertuak bi zati izango ditu. Lehenengo zatian, besteak beste, Ken Zazpi taldearen 'Itsasoa gara' eta 'Haizea', Michael Jacksonen 'Heal the world' edota Queen taldearen 'Bohemian Rhapsody' abestiak entzuteko aukera egongo da. Bigarren zatian, berriz, Paul Barker-en 'RoQuiem', rock musika duen hileta meza latinez; beste hitz batzuetan esanda, requiem bat baina rock erara.\nBakarlaria, Eider Varela izango da; pianojolea, Anabel Henao; gitarra elektrikoa, Luis Gude; baxua, Nagore Sanz eta bateria, Aitor Aranburu. Azkenik, zuzendaritza lanetan, Aitor Garitano ibiliko da.\nGaritano, Ezoziko Ama Abesbatzako zuzendaria izateaz gain, beste hainbat abesbatzetako zuzendaria da; Bergarako Orfeoi Gaztea, Bergarako Sutargi Abesbatza eta Oñatiko Ganbara Kantu Eskolako hasiberri eta txikitxoena. Baita beste abesbatza askotako kide ere.\nEzoziko Ama Abesbatza 1992an sortu zen Soraluzen, Soraluze Abesbatza izenpean. Gaur egun duen izena, 1996an hartu zuen. 1995etik 1999ra, Nagore Sanz izan zen zuzendaria eta urte horretan Silvia Hernándezek hartu zuen erreleboa. Eta 2018az geroztik, Aitor Garitano da zuzendaria.\nEzoziko Ama Abesbatzak Euskal Herrian, Estatuan eta atzerrian eskeini ditu kontzertuak; 2004an Parisen, 2010ean Munichen, 2012an Portugalen...\nAbesbatzako kideek, Soraluzeko Udalari eta Soraluce Kooperatibari eskerrak ematen dizkiete beraien laguntzagatik eta jendea gonbidatzen dute datorren larunbateko kontzertura. «Zeharo desberdina izango da, itzela», diote. Eta kontzertua entzun ondoren, norbaitek abesbatzako partaide izatea erabakitzen badu, jakin dezala ateak zabalik dituela.\nEl recibimiento a los dulzaineros de Estella abre unas fiestas con múltiples actos Fuego y akerre, ingredientes para hoy


VAN HELSING 6. DENBORALDIA KALERATZEKO EGUNEKO EGUNERAKETAK, AKTORE LANAK, ARGUMENTUA ETA ORAIN ARTE DAKIGUNA - TELEBISTA SAIOAK\nVan Helsing 6. denboraldia kaleratzeko eguneko eguneraketak, aktore lanak, argumentua eta orain arte dakiguna\nVan Helsing fantasiazko drama serie bat da, ekintza-generoetan sartzeko modua, apokaliptikoa, beldurrezko drama inspiratuta\nVan Helsing fantasiazko drama serie bat da, Zenescope Entertainment-ek sortutako Helsing eleberri serie grafiko batean inspiratutako beldurrezko drama ekintza post-apokaliptikoa eta beldurrezko drama. Van Helsing-en istorioa etorkizunean kokatuko da, non munduak sumendi erupzio baten ondoren giza arraza gainditzen duten banpiroen terror post-apokaliptikoari aurre egingo dion. Seriea Vanessaren inguruan dabil, bere odolak banpiroak gizaki bihurtzeko gaitasun berezia baitu eta banpiroen jomugan dago.\nOndorengo denboraldian Vanessak banpiroak nola hartzen dituen erakusten du bere lasterketa amaitzeko, eta ondoren bere itxurazko heriotza 4. denboraldian, seriea banpiro arraza berri bati aurre egiten dioten alabetan oinarritzen da. Serieak zaleenganako maitasun handia jaso du eta 5. denboraldia Van Helsing seriearen amaiera izanik, 6. denboraldiko zurrumurruak errondak egiten ari dira, nahiz eta ez den horren inguruko iragarki ofizialik egin.\nNoiz kaleratzen da?\nIturria: Hidden Remote\nVan Helsing 6. denboraldia ez da ustez iturri fidagarrien zurrumurruak sinesten diren neurrian. 5. denboraldia banpiroan oinarritutako dramaren denboraldiko azkena izatea espero zen. Hala ere, ustez 6. denboraldia egin bada ere, ez da baieztapen ofizialik izan horren inguruan, eta ez da laster argitaratuko etorkizun hurbilean.\nAurreikusitako aktore eta trama\nVan Helsing-en istorioa etorkizunean kokatuko da, non munduak sumendi erupzio baten ondoren giza arraza gainditzen duten banpiroen terror post-apokaliptikoari aurre egingo dion. Seriea Vanessaren inguruan dabil, bere odolak banpiroak gizaki bihurtzeko gaitasun berezia du eta banpiroek jomuga dute. Ondorengo denboraldian Vanessak banpiroak nola hartzen dituen erakusten du bere lasterketa amaitzeko, eta ondoren bere itxurazko heriotza 4. denboraldian, seriea banpiro arraza berri bati aurre egiten dioten alabetan oinarritzen da.\nInteresgarria izango da ikustea ea 6. denboraldia egiten den, Jack eta Violetek zein erronka berri izango dituzten edo giza arraza banpiroen haserretik babesteko. Van Helsing-en aktoreen artean, batez ere Kelly Overton-ek antzeztutako Vanessa Helsing, Axel Miller-ek, Jonathan Scarfe-k antzezten zuen, Violet-ek, Keeya King-ek eta Jack-ek, Nicole Munoz-ek antzeztua. Interesgarria izango da egileek nor gehitu dezaketen aktore honetan 6. denboraldia egiten bada.\nZer dakigu orain arte?\nOrain arte, nahiz eta zaleen artean Van Helsing 6. denboraldia izan behar dela xuxurlatzen den, ez da baieztapen ofizialik izan fabrikatzailearen aldetik. Orain arte, serieak bost denboralditan hartzen du parte, estimu handia jaso baitzuten eta zaletasun ona lortu zuten azken apokalipsia ondorengo thriller gaia dela eta, oso gustukoa izan da azkenaldian, batez ere banpiroen dramek. Hori dela eta, Van Helsing 6. denboraldia ez dago zalantzan, eta ustez 5. denboraldia azken seriea dela uste da.\nbna denboraldiko 2. kaleratze data\nudako aktore krudela 2021\nthe twilight zone 1. denboraldia 22. atala\nsweet magnolias 2. denboraldia kaleratzeko data netflix\nnoiz aterako da riverdale 5. denboraldia\nwentworth denboraldi berriaren estreinaldi data


Handizkako Ice Toallak Hotz botila batean Sport Gimnasioa For\nHasiera > Produktuak > Hotz Toallak > Toallak Hotz botila batean > Ice Toallak botila batean\nIce Toallak botila batean\nColor Textile profesionala izotz botila fabrikatzailea, hornitzeko kirol gimnasio izotz stock fabrika prezioa botila eskuoihal eskuoihal bat da, ongi etorria handizkako kirol gimnasio izotza eskuoihal kontsultatu botila aipu batean. berezia hotz-sentsore ehuna freskagarria esperientzia desberdin bat ematen dizu. transpiragarria eta transpiragarria da. Argi eta eraman erraza da, eta irauten dute denbora luzez. 2 izerditan ordu ondoren, sentsazio hotz gehiago irauten. Ez kimiko gehitu hotza fisiko usaina ez sentitzen.\nIce Toallak ezaugarriak botila batean\nIce Toallak parametroak botila batean\nColor Textile profesionala China izotz botila fabrikatzaile eskuoihal bat da, hornitzeko kalitate handiko amp; fabrika prezioa kirol gimnasio izotza eskuoihal botila in stock ere, nahi baduzu handizkako kalitate handiko amp da; fabrika prezioa kirol gimnasio izotza eskuoihal botila in stock, ongietorria kontsultatu handizkako kirol gimnasio izotza eskuoihal botila doan aipu batean.\nEskaera eta saldu osteko zerbitzua Ice Toallak botila batean\n1. Bat-bateko aholkularitza zerbitzua\nJiangsu Busyman oihalgintza, enpresak English, japoniar ditu, Txinako hirueleduna salmentak, datuak bezeroentzat kudeaketa, eta bat-batean aholkularitza zerbitzuak eskainiz. Produktuen gomendioak eta beste pertsonalizatua, kalitate handiko bezeroei ematen duten atzeradeia eraginkorra eta nondik norakoak eta beste segurtasun zerbitzuekin zerbitzuak.\n2. kalitate zorrotza kontrol\nProfesionalak ikuskatzeko eta ontziak, ekoizpen lotura bakoitzaren kontrol zorrotzak, produktuen kalitatea bermatzeko.\n3. irteera High, eraginkortasun handia\nKonpainiak orain bi inportatutako abiadura handiko inprimatzeko digital lerroak ditu. Egunero 15.000 metro koadro baino gehiagoko irteera batekin, ekoizpen abiadura da inprimatzeko tradizionala baino baino gehiago 5 aldiz azkarrago. Bi abiadura handiko digital inprimatzeko makinak edukiera Guztira, 8.000 metro eguneko gainditzen daiteke, eta guztizko urteko irteera balio 250 milioi yuan irits daiteke. Ez dio axola nola big ordena kudea dezake.\n4. ultra-baxua prezioa, kalitate bikaina\ninprimatzeko toalla Digital gertaerei ez du eskatzen plaka hartzeko eta ez dago eredua zehaztapenak mugatuta. ekoizpen-abiadura azkarra da eta ordena kantitatea txikia da. Bezeroek ez dute arriskuak hartzeko eta bat “zatituta” labur, maiz eta azkarrak “Ordena ekoizpen eredua” ezartzeko.\n5. Lanbide R amp; D diseinu taldeak\nA lanbide inprimatzeko digital R amp; D taldearen bezero bakoitzaren ematen du zerbitzu sorta bat diseinatzeko, gertaerei, eta ekoizpen barne.\n6. One-to-one enpresa kudeatzailea jarraipena zerbitzua\nKonpainiak orain 120 langile ditu guztira, 10 senior digital inprimatzeko adituak, 15 urte baino gehiago 6 home ehungintza diseinua esperientzia diseinatzaile, 35 profesionala Japoniako / English salmenten 5 urte baino gehiago merkataritzaren salmentak esperientzia duten langileak barne ditu, bakoitza zerbitzatzeko asmoz bezeroari. zerbitzu onena eta profesionala eskaintzeko. Gure enpresa izan da beti lanean lan eta bizi-bizi filosofia mantenduz. lana, denok zorrozki exijitzen kalitate produktu onenak ekoizteko dutela produkzio kontrol alderdi guztietan. produktuak saldu dira mundu osoan, eta zuk aitortu eta gustatu dira kontsumitzaileei kontaezinak dira.\n7. Express entrega, logistika moldaketak\nEnpresa da Ekonomiaren Garapen Yangtze Delta Zone dago. Badira Shanghai, Ningbo eta Shanghai Pudong Airport merkantzien geltoki hurbil. Epe luzeko lankidetza logistika enpresen artean, DHL, UPS, OCS, FedEx …\nProdukzioaren prozesua: oihal teila – Kalkulatzen estereotipoak – inprimatzeko tinta – lurrunetan – garbiketa – lehortzeko – ebaketa – josteko – ikuskatzeko – orratz bat – ontziak – bigarren mailako orratz – boxeoa.\nHot Tags: China izotza eskuoihal botila, kalitate handiko, fabrika prezioa, fabrikatzaileak, hornitzaileak, Saltzeko, handizkako ere.\nGimnasioa Bath Toallak\nMicrofiber Magic Hotz Toallak\nPaperezko pertsonalizatua Toallak


Errenta kanpainaren saldoa -125 milioikoa izango da, iazkoa 5 milioitan hobetuz - Debagoiena - Goiena.eus\nErrenta kanpainaren saldoa -125 milioikoa izango da, iazkoa 5 milioitan hobetuz\nLeire Kortabarria 2016-04-15 13:57\nJabier Larrañaga eta Jokin Perona, Errenta Aitorpen kanpainaren aurkezpenean.\nGipuzkoako Foru Aldundiko Ogasun eta Finantza departamentuak lurraldeko zergadunei 299 milioi euro itzultzea aurreikusten du 2015eko Errentaren Aitorpenaren kanpainan eta, estimazio berberen arabera, 173 milioi bilduko ditu. Horrela, kanpainaren saldoa -125 milioi eurokoa izango da, pasa den urtekoa 5 milioi eurotan hobetuz. Gaur egin dute kanpainaren aurkezpen ofiziala, Donostian. Era berean, gaur, egubakoitza, hasten da errenta mekanizaturako hitzordua hartzeko epea.\nAitorpenen ia %75 (280.000 aitorpen) Ogasunak zergadunei itzultzera izango direla espero da, eta gainerako %25ak (95.000 aitorpen), ordaintzera.\nOgasun eta Finantza foru diputatua, Jabier Larrañaga; Ogasuneko foru zuzendaria, Jokin Perona; eta Zerga Kudeaketako zuzendariordea, Yolanda Dominguez, Donostian agertu dira gaur, apirilak 15, kanpainaren nondik norakoen berri emateko. Betiere aurreikuspenen arabera, 375.000 aitorpen aurkeztuko dira 2015eko Errentaren kanpainan, eta ia %60 autolikidazio proposamenen bitartez aurkeztea espero da.\nZergen diruarekin zer egiten den azalduko dute\nLarrañagak, aurkezpenean, kanpainan lanean dabiltzan Ogasuneko 120 langileen lanaren kalitatea eta esperientzia nabarmendu ditu. Pasa den urteko kanpainan 29.747 telefono dei jaso zirela azaldu du Larrañagak (zailtasun ertain edo handiko kontsultak eta proposamenak onartzeko), “eta 44 izan ezik, beste guztiak lehenengoan erantzun ziren”.\nAlderdi komunikatiboan, Ogasunak bidaltzen duen aitorpenaren likidazioarekin, diru-bilketan jasotakoa nola banatzen den azaltzen duen infografia banatuko da. Diputatuak azaldu duenez, gainera, Aldundiak panel informatiboen erakusketa ibiltaria antolatuko du, Errentaren kanpaina martxan den bitartean herriz herri ibiliko dena eta erakundeak baliabideak nora bideratzen dituen grafikoki islatzen duena. Azkenik, etxez etxe banatuko den Guztion Gipuzkoa aldizkariaren lehen aleak ere Aldundiak dirua programaz-programa nola banatzen duen azalduko du.\nIaz baino %4,9 proposamen gehiago\nAurten, Peronak azaldu duenez, 250.611 autolikidazio proposamen bidali dira, joan den urtean baino 11.800 gehiago (+%4,9). Guztira, 302.725 zergaduni eragiten die. Foru zuzendariak datuaren garrantzia azpimarratu du eta esparru honetan urtetik urtera ematen den hobekuntzak zergadunen erosotasunean eta zerbitzuaren kalitatean duen eragin zuzena azpimarratu ditu.\nErrenta mekanizatuari dagokionez, gaurtik aurrera posible da aitorpena egiteko hitzordua hartzea eta astelehenetik aurrera bulegoak martxan izango dira. Autolikidazio proposamena jaso dutenek baina ados ez daudenei, berriz, martitzenean irekiko zaie bulegoetan hitzordua eskatzeko epea. Peronak azpimarratu duenez, aurtengo Errentaren kanpainan ez dago berritasun nabarmenik araudiaren ikuspegitik eta aurreko urteko tarifak mantentzen direla gogoratu du.\nAberastasunen zergarekin, 2,7 milioi\nAberastasuna eta Fortuna Handien gaineko zergari dagokionez, 2,7 milioi gehiago jasotzea aurreikusten da, hau da, 61,7 milioi euroko diru-bilketa. Puntu honetan nabarmentzekoa da araudiak aurkezten dituen berritasunak, 6/2015 Foru Arauaren onarpenaren eraginez: ekonomia jarduerari lotutako elementuak eta enpresetako partaidetzak salbuetsita geratu dira, tarifa berriak daude eta ondasun higiezinen balorazioa aldatu da. Aldaketa hauen ondorioz, aitorpen kopurua jaitsi egingo dela aurreikusten da, baina zergadunek ordaintzen duten batez bestekoa, igo. Beraz, ez da espero aldaketak inpaktu negatiborik izango duenik diru-bilketan.


Ongi etorriak eskolara!!!\nJakingo duzuen bezala Alkiza herria hazten ari da eta eskola berarekin batera. Aurtengo ikasturtean 6 ume berri matrikulatu dira Herriko Eskolan! Beraz, hiru gelako eskola izan beharrean lau gelekin osatuta egongo da. Guztira 42 ume izango dira eskolatuak oraingoan. Bejondeigula!!\nPianoa opari eskolarentzat!!!\nHerritar askok jakingo duzuenez, aurten eskolari balio oso handiko pieza bat oparitu zaio: piano eder bat! Eta gainera egoera onean eta afinatuta dago. Dagoeneko hasi gara pianoa erabiltzen. Extraeskolarretako musika saioetan umeak eta hain umeak ez direnak hasi gara pianoa jotzen eta ikasten. Izan ere, instrumentu eder honi etekina ateratzen hasita gaude. Orain lerro hauetan eskertu nahi diegu ermita bidean bizi diren Harry eta Mariajeri gurekiko izan duten begirunea eta borondateagatik. Bikote honen nahia, “pianoa herritarren eskuetan geratzea”, bete da eta bihotz bihotzez eskertzen diegu halako oparia egin izana! Atsegina da ikustea oraindik ez dela zoritxarreko dirua bakarrik agintzen duena gizartean, baizik eta elkartasuna eta umildadea ere, bizirik daudela.\nPiano eder hau\nSoinu politak atea\nabesti hau pozez\nTotema, “Etxe animaliak”\nAurten, Alkizako Koldobika Jauregiren eskutik proposamen berri bat iritsi zitzaigun eskolara: “eskulanetako arloari sormen artistikoa ematea”. Gurasoek, jakinaren gainean ipinita, lanari ekin genion, eta herriko txokoren batean ikusgai egoteko “totem” bat egitea pentsatu genuen.\nHasieran, marrazkiak egin genituen, lehenengo pausoa buruari astindu bat ematea izan zelarik, ostean pentsamenduaren irudikapena orri batean marrazki baten bidez azaldu genuen. Ondoren, guk aukeratutako materialarekin irudi horri bolumena eman genion. Erabilitako materialak, besteak beste, kartoia, jogurt poteak, botoiak, alanbrea, galtzerdi zaharrak, zintak etab izan ziren. Eskulan honek material desberdinekin lan egiteko aukera eman zigun. Eskultura oso kuriosoak atera ziren: etxea, sugeak, izurdea, txakurra, zezena,…. ARTISTA BILAKATU GINEN!!!!\nHurrengo helburua talde lanean oinarritutakoa izan zen, bakoitzak sortutako lanarekin guztion arteko eskultura erraldoi bat osatzea, hain zuzen ere. Handien eta ertainen gelakoak elkartu ginen totem hori osatzeko. Guk egindako gauzak itsasten hasi ginen kola berezi batekin eta Koldobikaren laguntzarekin. Hasieran itxura kaxkarra zuela iruditu zitzaigun arren, saioa bukatzerako oso forma polita eman genion.\nHurrengo erronka, eskolan sortutako eskultura hura sendoagoa eta iraunkorragoa izan zedin, Koldobikaren eskutik etorri zen. Maketa bere tailerrera eraman zuen poliesterrarekin bukatzeko eta egia esan, bueltan etorri zen totemaren aurrean erabat harrituta geratu ginen.\nAzkenik, margoak eta brotxak hartuta, margotzeari ekin genion. Kolore desberdin asko erabili genituen, nahasketak egiten ere ikasi genuelarik, esaterako, morea, marroia…\nBukaeran pazientzia handiz burututako lanaren fruitua aurrez aurre genuen. Oso pozik eta ase geratu ginen denok, ikaragarri polita eta bizia zelako gure totema. Totema herriko txoko batean kokatzea pentsatzeaz gain, guztion artean zaintzeko konpromisoa ere hartu genuen. Udaletxeko oniritzia eta baimena lortutakoan, egiteko bakarra, “animalien etxea” inauguratzea zen. Eta halaxe izan zen, Totema Etxaburu etxaldetako bidezidorrean ezarri genuen. Egun horretan gurasoek alaitutako giroa eta hamaiketakotxoa lagun, azken emaitza alkizar guztien begi bistan gelditu zen!\nAlkizako eskola txikiarentzat horrelako ekintzak oso esanguratsuak bihurtzen dira gurasoak eta herritarrak ere parte hartzaile zuzenak bihurtzen direlako. Azken finean funtsezkoena, denon eraginez, Alkizako eskola herrikoia eta irekia dela ohartzea izan da. Ahal den neurrian eta lerro hauetan deskribatutako ekimenaz aparte, beste zenbait alorretan ere, eskola honek herriarekiko duen konpromisoa eta partaidetzarekin jarraitzeko pronto gaude.\nBesterik gabe, esker mila guraso, herritar, irakasle eta ikasle guztioi talde lanean sinisteagatik!


GAZTEFOLK Bidasoaldeko Nazioarteko Gazte Folklore Jaialdia - Berako Agenda\nGAZTEFOLK Bidasoaldeko Nazioarteko Gazte Folklore Jaialdia\nostirala, 2014\_\_\_\_\_\_\_\_\_\_\_\_\_\_\_'k2014\_\_\_\_\_\_\_\_\_\_\_\_\_\_\_' uztaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 25 ostirala, 2014\_\_\_\_\_\_\_\_\_\_\_\_\_\_\_'k2014\_\_\_\_\_\_\_\_\_\_\_\_\_\_\_' uztaila\_\_\_\_\_\_\_\_\_\_\_\_\_\_\_'k\_\_\_\_\_\_\_\_\_\_\_\_\_\_\_' 25 Albisteak\nEguna: uztailaren 28a, astelehena\nLekua: eskolako pilotalekua\nAntolatzailea: Eraiki Dantza Taldea\nTalde parte-hartzaileak: Flori de Tei (Moldavia), Yeralash Song and Dance Ensemble (Errusia) eta Eraiki Dantza Taldea (Irun; Euskal Herria)\nArgibide gehiago: www.festivalfolklorebidasoa.com\nFlori de Tei (Moldavia)\n“Flori de Tei” dantza taldea 1957an sortu zen eta talde horretan jatorri eta nazionalitate ezberdineko lagunek parte hartu dute. 1959etatik aitzinera inguruneko eskualdeetan ikuskizunak eskaintzen hasi ziren, berehala kritika eta publikoaren onespena izan zuten. 2006. urtean, euren orkestra sortu zuten musikarekin dantzei laguntzeko . Urte hauetan guztietan zenbait herrialdetatik bidaiatu dute: Italia, Turquia, Errumania, Grezia, Etiopia… Bere programa Moldaviako hainbat dantza eta kantu tradizionalek osatzen dute, zenbait kulturek eraginda: ijitoak, bulgaroak, …\nSong and Dance Ensemble (Errusia)\n“Yeralash” haurren dantza taldea 1990ean sortu zuten Chelyabinsken. 5-15 urteko 300 haurrek eta 12 irakaslek osatzen dute, L.I.Rakova zuzendari artistikoa izaki, E.A.Farlandskaya koreografo nagusia. Errusiako Federazioko hainbat jaialditan parte hartu dute, ospe haundia izaki: Urrearen giltza” Jaialdia (Chebakul 1995), ” Isyyk-Kul Babestu” Jaialdia (Beshkek1996), “Kuvandyk” Jaialdia (1996-2000), “Kristal tantak” Arteen Jaialdia (1998), Errusiako Bazhov Jaialdiko Sari nagusia (1998), “Haurtzaroaren arteak” lehiaketa-jaialdiko sari nagusia (Moscu, 1999). Era berean, nazioarteko zenbait jaialditan parte hartu dute Belgikan, Italian eta Austrian.\nEraiki Dantza Taldea (Irun; Euskal Herria)\nEraiki Dantza Taldea 1978an sortu zen Behobia auzoan, hasiera batean bertako ospakizun ttikietan parte hartuz, haunditzen joan zen ekitaldien kopuruan eta kalitatean. Poliki-poliki Euskal Herriko zazpi probintzietako folklorea errepresentatzeko gai zen talde bilakatu zen eta 1989an egin zuen lehen nazioarteko bidaia. Orduz geroztik, atzerrian euskal folklorea irakasteko asmoz eta gazteen artean interesa pizteko asmoz, hainbat jaialditan parte hartu du, gazteena zein helduena. 1996an Bidasoaleko Nazioarteko Folklore Jaialdia sortu zuen helburu horiekin.


Azkuna Zentroari Covid-19aren kontrako praktika egokien ziurtagiria emon deutse - bizkaie.biz\nBizkaie! 2020-08-11 08:45 Kulturea\nGlobal Safe Site sariak hiru eremu aztertzen ditu: personak, prozesuak eta instalazinoak.\nBureau Veritas enpreseak bultzatzen dauen Global Safe Site ziurtagiria eskuratzeko eskabidea egin eban Bilboko Azkuna Zentroak, eta, ebaluazino zorrotz baten ostean, izendapen hori emon deutse. Horrek esan nahi dau Azkuna Zentroa Covid-19ari aurre egiteko jardunbide egokien eredu dala eta osasun neurriak ondo beteten dituala.\nZiurtagiria emoteko ebaluazinoan hiru eremu aztertzen ditue: personak, prozesuak eta instalazinoak. Global Safe Site izendapena eskuratzeko, desinfektau eta garbitzeko protokoloen jarraipena, segurtasun-neurri egokiak abian jartea eta norbera eta antolamendua babesteko neurriak ezartea bermatuta izan behar dau establezimendu edo espazioak.\nBagilaren 1ean ekin eutsan barriro lanari Azkuna Zentroak, konfinamenduan itxita egon eta gero. Zentroaren berraktibazinoa modu sekuentzial eta mailakatuan egin dabe, espazio bakotxerako protokolo espezifikoak, edukiera egokituak eta ibilbide seguruak ezarriz, informazino-sistema argi eta irisgarriagaz batera. Egunero eta behin eta barriro espazio bakotxa garbitzeko eta desinfektetako protokoloak dagoz.\nParametro horreek guztiak aztertuta, Osasunaren Munduko Erakundeak ezarritako jarraibide guztiak beteten dirala ikusi dabe Bureau Veritaseko adituek, eta ziurtagiria emon deutse Azkuna Zentroari. Ganera, zentroko beharginek Covid-19aren prebentzinoari buruzko prestakuntzea eta kontzientziazinoa lantzeko formakuntzea jaso dabe.


Sergio M. Villar: “Film labur on bat mugikor batekin ere grabatu daiteke” | Geuria\nSergio M. Villar: “Film labur on bat mugikor batekin ere grabatu daiteke”\nSergio M. Villarren ‘Itsaso’ Laburbira euskarazko film laburren zirkuitoan ikusgai egongo da martxoaren 24an Etxebarrin, beste zortzi film laburrekin batera.\nSergio M. Villar // Geuria\nLaburbira euskaraz ekoitzitako film laburren zirkuitua bueltan da. Otsailaren 25ean zirkuitoari hasiera eman zion Euskaltzaleen Topaguneak, eta apirilaren 4ra bitartean Bizkaiko, Gipuzkoako eta Arabako 30 herritatik pasako da Laburbira 2022, tartean Etxebarritik. Martxoaren 24an, ostegunez, izango da Laburbira Etxebarrin, Kultur Etxean 19:00etatik aurrera. Guztira euskarazko bederatzi film labur ikusteko aukera ematen du 2022ko Laburbirak, tartean, Sergio M. Villar (Santander, 1979) etxebarritarraren ‘Itsaso’. Iaz ekoitzi zuen Villarrek film laburra. Minutuko bateko iraupena du eta Iphone 11 mugikorrarekin grabatu zuen osorik, 4K-n. Etxebarrin antolatu duten Laburbira emanaldian bertan izango da Sergio ikus-entzuleekin solasean.\nZuk ekoitzitako ‘Itsaso’ film laburra Laburbira 2022 zirkuitoaren parte da. Martxoaren 24an Etxebarrin aurkeztuko duzu, zure adopzio herrian.\nBai. Ni berez Torrelavegakoa (Kantabria) naiz, horrela sentitzen dut. Hala ere, Etxebarri lehen egunetik besoak zabalik hartu nauen herria da, eta horrek oso gustura sentiarazten nau hemen bizitzen.\nNola sentitzen zara ‘Itsaso’ Laburbiraren parte dela ikusita?\nOso pozik nago! Sorpresa handia izan da minutu bateko film labur bat katalogorako hautatu izana. Plataforma zoragarria da zinema euskaraz Euskal Herri osoan zabaltzeko. Espero dut nire lana jendaurrean ezagutarazten laguntzea, baita zinema-zuzendari eta -ekoizle gisa dudan sendotze-prozesuan ere. Sortze prozesuaren inguruan solasaldiak egingo ditut Etxebarrin (martxoaren 24an) eta Diman (martxoaren 11n). Poztasun asko ematen dizkit ‘Itsaso’ film laburrak. Eta esan behar dut mobilefilmfestival.com izan zela ‘Itsaso’ idazteko motibazioa eman zidan hasierako motorra.\nEzagutzen zenuen Laburbira?\nEz nuen zirkuitua ezagutzen. Interneten bilatzen ezagutu nuen. Etengabe nabil film laburren ekoizpenei eta banaketei buruzko informazioa bilatzen, ‘Itsaso’ri zabalkundea ematen jarraitzeko.\nEta izena eman zenuen.\nBai. Erraza izan zen Laburbiran izena ematea: 5 minutu baino gutxiago behar izan nituen izena emateko!\nAzalduiguzu zer kontatzen duen ‘Itsaso’ minutu bateko filmak.\n‘Itsaso’k gauza askori buruz hitz egiten du. Gezurra dirudi minutu bakar batean hainbeste konta daitekeenik. Baina ideia nagusiak pertsona bakoitzak bere bizitzaren zentzua aldatzeko duen ahalmenaz hitz egiten du. Inoiz ez da berandu barne-aldaketa bat egiteko, eta hor dago edozertarako motorra. Gure bizitzarekin nahi duguna egiteko gaitasuna dugu. Pribilegiatutzat jotzen dut neure burua lehen munduan bizitzeagatik, eta uste dut erantzukizun bat dudala horregatik. Ikusleari zerbait ekarriko dioten istorioak idazten saiatzen naiz, pentsatzera, kontzientziak mugitzera, erreakzioak eragitera eramango dutenak. Hitz bakar batean katarsi bezala definitzen dut ‘Itsaso’.\nNoiz hasi zinen ‘Itsaso’ ekoitzen eta noiz bukatu zenuen?\nNormalean hilabeteak behar izaten dira film labur baten gidoi bat idatzi, aurreprodukzioa, filmaketa, postprodukzioa eta banaketaren artean. ‘Itsaso’ 2021eko urriaren 3an idatzi nuen, eta urriaren 18an, 15 egun geroago, lehen jaialdian hautatua izan zen. Ordu erdian idatzi nuen, eta uste dut horrek gauza asko azaltzen dituela nire aldaketa-beharrari buruz, erosotasun-eremu batetik irteteko beharrari buruz. Denbora asko neraman nik idatzitako istorio batean inspiratutako film labur bat egin gabe, eta behar-beharrezkoa nuen!\nFilm laburra euskaraz ekoitzita dago osorik.\nBai. Film laburrean dagoen off ahots guztia euskaraz dago, Amaia Irazabal aktorearen ahotsa da. Euskarazko film labur bat filmatzeko gogo handia nuen. Ez naiz euskalduna, baina nire bizitzako urte asko Bizkaian eman ditut. Hainbeste gauza ematen dizkidan lurralde honi zor diodala sentitzen hasi naiz. Euskara hizkuntza berezia da, oso zaharra, eta duela milaka urte kobazuloetan hitz egiten zenaren herentzia izan daitekeela uste da. Sentitzen nuen euskara oso ondo egokitzen zela ‘Itsaso’n, izan ere, metrajean funtsezko gauzez hitz egiten da, organikoak eta zoragarriak, hala nola, arnasa hartzea, begiratzea, eskaintzea, jatea; bizitzea, azken finean.\nNolakoa izan da Amaia Irazabal, Laura E. Salvado, Javi Lost, Jone López eta Borja Cuervorekin lan egitea?\nLaura nire bikotea da, beti nire nahaspiletan parte hartzeko prest agertzen da, eta ‘Itsaso’n zuzendari laguntzaile bezala funtsezko laguntza izan da. Javi konposatzailea da eta ‘Aroma-Sed’ nire aurreko fikziozko film laburrean ere parte hartu zuen: transmititzen diodana primeran ulertzen du beti, oso erraza da berarekin lan egitea, eta Borja ohiko kolaboratzailea da, profesional handia, beti laguntzeko prest dagoena. Aurkikuntza handiak Amaia eta Jone izan dira. Amaiarekin dena oso erraza izan da, hasieratik proiektuan sartu zen: Donostiatik etorri zen, Laurarekin batera nire gidoia berridatzi zuten euskarara egokituz, makro planoak haren ideia dira… Aktore handia izateaz gain, oso buru sortzailea du. Joneri dagokionez, ‘Itsaso’ proiektuko pieza garrantzitsuenetako bat da: muntaia berea da, asko gustatzen zait bere lana, ondo baino hobeto ulertu zuen zer nahi nuen eta maisuki islatu du.\nNorberaren eta naturaren zaintzari buruz aritzen da ‘Itsaso’.\nHala da. Hainbeste jenderengana iristen ari da ‘Itsaso’, jende askok bere bizitzan edo gertuko norbaitenean bizi izan dituen gai unibertsalez hitz egiten duelako. Filma ikusten duten pertsonek isla bat aurkitzen dute ‘Itsaso’n. Mundu guztiak jotzen du noizbait hondoa bere bizitzan, eta hortik aukera bakarra geratzen da, ohiturak aldatzea eta indarrez gora bultzatzea. Uste dut, ‘Itsaso’, ideia horiek fin-fin islatzen dituela, asko kontatzen du oso denbora laburrean.\nEsango zenuke zaintza eta natura oso presente daudela gizartean bertan?\nEsango nuke norbera zaintzea eta natura zaintzea pack batean doazela, gutako bakoitzaren zaintza behar duen ekosistema baten parte garela. Gure ingurune naturala gehiegi baztertu dugu, eta ondorioak gure azalean sentitzen hasi gara.\n‘Itsaso’ mugikorrarekin grabatu duzu osorik.\nHala da. Iphone 11 batekin grabatuta dago, 4K-n. Mugikorrarekin grabatu nuen mobilefilmfestival.com-en aurkezteko propio sortu nuelako. Pariseko lehiaketa hori erreferentetzat jotzen dut gaur egun, talentu berrien garapenarekin eta aurrekontu txikiko ekoizpenekin duen konpromisoagatik. Jaialdi askok hartu beharko lukete kontuan, izena emateko kuotarik ere ez baitu kobratzen; kudeaketa onaren benetako adibidea da.\nNire fikziozko lan askotan bezala, ‘Itsaso’n plano estatikoak mugimendu handiko beste batzuekin nahasten ditut. Plano estatikoak lasaitasuna transmititzen laguntzen du, eta mugimendu handiko planoek, aldiz, asaldura, ondoeza eta tentsioa. Audioa hiru zatiz osatuta dago: Amaia aktorearen off ahots; soinu-efektuak —horietako batzuk zuzeneko soinuaz aprobetxatuta eta beste batzuk edizioan sartuta—; eta jatorrizko soinu-banda (Javi Lost).\nNolakoa izan da ‘Itsaso’ren ekoizpena eta postprodukzioa?\nIngelesezko esaldi batek dioen bezala: “Don ‘t Fix it In Post: fix it in Pre-Production”. Egia esan, aurreprodukzioko lan handia dago. Lanik zailenetako bat hain denbora gutxirekin aktore bat aukeratzea izan zen. Esan bezala, urriaren 3an idatzi nuen ideia, eta 9an filmatzen ari ginen. Astebete baino gutxiagoan hainbat prozesu kudeatu behar izan nituen, proiektuan buru-belarri sartu zen jendea topatzeko errazak izan zirenak, Sopelako ‘El Peñón’ tabernako Seli eta Loinaz Aktoreak enpresako Oihane kasu. Metraje osoa egun bakar batean filmatu genuen, eta eta postprodukzioa denbora errekorrean izan zela esan dezaket, bi egun eskasetan editatu zen.\nGaur egun denok dugu mugikorra. Uste duzu edonork grabatu dezakeela film labur bat?\nGaur egun edonork egin dezake ia edozer. Youtube bezalako plataformek bidea eman dute minutu gutxitan gutxieneko nozio batzuk izan ditzazun edozeri buruz, hala nola, sukaldaritzaz, mekanikaz edo bideo bat grabatzeaz. Hala ere, zineman aritzen garenoi gustatzen zaigu “filmatzeari” buruz hitz egitea. Nire ustez, filmaketa baten barruan beren posizioa argi eta garbi definituta duten profesional batzuen talde-lanari ere egiten dio erreferentzia. Uste dut prestakuntza jasotzea, irakurtzea, ikastea eta praktikatzea ezinbestekoa dela. Ikus-entzunezko hizkuntzari buruzko ezagutzak oinarrizkoak iruditzen zaizkit: plano orokor bat edo lehen plano bat zertarako erabili eta zer transmititzen duten jakitea.\nGrabatu al daiteke film labur on bat ohiko mugikor batekin?\nBai, nahiz eta uste dudan gama altuko mugikorrek prestazio hobeak eskaintzen dituzten. Ni bideoan grabatzen hasi nintzenean, Super VHS, Video8, Digital8 edo MiniDV kameren bereizmena gaur egun gama ertain-baxuen mugikorrek ematen duten kalitatetik oso urrun egon. Film labur on bat gidoi on batek, argazki-zuzendaritza eta zuzendaritza on batek, interpretazio zirraragarri batek, musika-konposizio zirraragarri batek eta muntaia on batek egiten dute. Kamera edo mugikorra, kalitate handiagoarekin edo txikiagoarekin erregistratzen duten tresnak dira, baina bai, ahal den guztietan tresnarik onena erabiltzen da, logikoa denez.\n‘Itsaso’k dagoeneko hainbat sari irabazi ditu.\nBada hamar sari eta selekzio artean jaso ditu. Ilusio berezia egin zidan Los Angelesko “Independent Shorts Awards”eko sariak, eta ondoren Pariseko sari batzuetan hautatu izanak. Bi sariek oihartzun handia izan zuten sareetan. Era berean, duela gutxi, San Diegon, Kalifornian, mugikorrarekin filmatutako film laburrentzako jaialdian, Euskaltzaleen Topagunearen katalogoan eta Unesco Etxeak antolatutako ‘Dame 1 minuto de’ jaialdian hautatua izatea ere oso pozgarria izan da. Pilak kargatu dizkidate.\nNazioartean ere izan da, hortaz, ‘Itsaso’.\nBai. Autobanaketa lan handia egin nuen filmfreeway eta festhome plataformetan. Estatubatuarreki, hain zuzen ere, begietatik zerbait sartzen bazaie, topera babesten dute, eta, dirudienez, ‘Itsaso’ asko gustatu zaie.\n2013an Unescoren ‘Dame un minuto de Econciencia’ ekimenerako spot bat aurkeztu zenuen. Badirudi iraunkortasuna eta ingurumena oso gogoan dituzula, ezta?\nLehenago ere, 2007an, itsasertzeko espekulazio urbanistikoari buruzko dokumental bat egin nuen: ‘Gris sobre Verde’. Ingurumenaren aldeko nire lehen ikus-entzunezkoa izan zen. Surfa egiten dut duela 25 urte ingurutik, natura oso garrantzitsua da nire bizitzan, nire ihesbiderik handiena da, eta, aldi berean, nirekin, bizitzaren zentzuarekin, berriz konektatzea suposatzen du naturak. Horretan itsasoa deskribaezina da, nire erlijioa da, itsas ingurunea maite dut eta ez errespetatzea suizida litzateke. Kontzientzia ekologikoa nire bizitzan aspaldidanik dudan zerbait da.\nTwitterreko zure profilean diozunaren arabera, zinema proiektu interesgarri asko dituzu esku artean.\n‘Regular Cutback’ da nire hurrengo film laburra. Berehala argitaratuko dut. Lotura handia du aurreko film laburrekin, batez ere, ‘Itsaso’rekin. Estetika surferoarekin, maitasunarekin eta adiskidetasunarekin bat egiten du 8 minutuko bidaia laburrak. Bidaia horretan, Eduardo Galeanori egotzitako esaldia oso presente dago: “Jende txiki askok, leku txikietan, gauza txikiak eginez, mundua alda dezake”.\nBestetik, film luze dokumentaleko proiektu pertsonal zirraragarri bati ekin berri diot, baina oraindik ezin dut ezer argitu. Saharari buruzko dokumental bat eta El poder del Silencio izeneko fikziozko film luze bat ekoizteko zuzendaritzan sartuta nago, biak Saul Perez Ruano talentudunarenak. 2022a oso urte sutsua ari da izaten.\nNola ikusten duzu etorkizun zinematografikoa gaur egun hainbeste teknologia izan ditzakegula kontuan hartuta?\nNire ustez, zinemaren etorkizuna ez dago teknologiaren mende, nahiz eta, ildo horretan, online plataformen gorakadak Espainiako telesailen munduan eragin duen bultzada baloratzen dudan. Espainian inoiz baino gehiago eta hobeto filmatzen da, baina oraindik ere Madrilen zentralizatzen da dena, baita Bilbon edo Nafarroan filmatzen denean ere, Madrilgo talde teknikoaren zati handi bat etortzen baita, Euskadin profesional handiak daudenean. Nik neuk zailtasunak aurkitu ditut Bilbora datozen filmaketetan lanean hasteko, eta, horregatik, bete-betean ekin diot neure proiektuen eta beste zuzendari batzuen autoprodukzioari eta zuzendaritzari.\nBestalde, erakundeek emanten duten babesak eta laguntzak jarraitu behar dute, eta sektorean dauden premien arabera hobetu. Ildo horretan, oso garrantzitsua da azken urteotan Espainia erreferentziazko “platoetako” bat bihurtzeko Europak egiten duen lana. Pandemiak iraun zuen bitartean, agerian geratu zen ikus-entzunezko kulturak indar handia duela, batez ere, gure sufrimendutik, asperduratik, ezintasunetik eta ulertu ezinetik ihes egiteko.\nCommissions Filmen lana funtsezkoa iruditzen zait. Kantabrian eta Nafarroan doako prestakuntzarako lan ikaragarria egiten ari dira, eta gainera, diru-laguntzen alorrean, Kantabriak film luzeak garatzeko laguntza-ildo oso interesgarriak ireki ditu. Datozen urteetan aurrekontuetan handitzen jarraitzea espero dut, sektorearen eskari handiari egokitzeko. Euskal Autonomia Erkidegoan sektorea oso finkatuta dago, oso indartsua da, baina lehia handia ere badago, eta nahiko endogamikoa da. Hala ere, espero dut aurten ate berriak irekitzea, 2021ean ireki ez ditudanak.\nNoiz interesatu zinen ikus-entzunezkoen munduan?\nZehazki, 1999. urtean. Kantabriako Manuel Gutierrez Aragón BHI Institutuan ikasten nenbilela izan zen. Juan Carlos Fernández Izquierdo izan zen ikus-entzunezkoak sortzeko harra sartu zidan irakaslea. Harekin ere antzezlan bat interpretatu nuen protagonista gisa. Beti eskertuko diot nire prestakuntzan eta nire bokazioaren aurkikuntzan eragin handia izan zuten urte haiek.\nEkoiztetxe propioa sortzera ere heldu zara!\nSeavisual nahiko berria da, bost urte inguru izango ditu. Aurreko beste ekoiztetxe baten ikuspuntu berri bat da. Esan liteke 15 bat urte daramadala ikus-entzunezkoak ekoizten. Seavisual metamorfosi bat da, zinemaren eta ingurumenaren aldeko apustu handiagoa egiten duena; noski, bideo korporatiboak, bideoklipak edo erreportaje sozialak ekoiztea alde batera utzi gabe. Azken horiek teamoati.com markaren bitartez egiten ditugu.\nZure bezeroen artean Etxebarriko Udala dago. Zer egin duzu haientzat, adibidez?\nMerkatarien Elkartearentzat fikzio nahiko indartsua egin nuen. Ariane Ochoa, Javi Conde eta Gorka García agertzen dira lan horretan, bakoitza bere diziplinan: surfa, atletismoa eta pintura, hurrenez hurren. Zientzia Astea edo Merkataritza eta Enpresa Jardunaldiak ere grabatu izan ditut.\nSailkatuta: Elkarrizketa, Laburbira, Sergio M. Villar, Sergio Martinez Villar\nArgazkiak | Usansoloko desanexioaren jaiaren kalejira zirko eta guzti egin dute herriko kaleetan barrena\nPelota kanpusa prestatu du aste santuan Arrigorriagako Arguia pelota klubak


Konfinamendua dela eta, Donostia Kultura hainbat ekitaldi atzeratzen ari da : Irutxuloko Hitza\nJuan Carlos Fernandez-NIeto piano jotzailearen kontzertua atzeratu dute. (Argazkia: Juan Carlos Fernandez-Nieto)\nKoronabirusak eragindako alarma egoera luzatu dutenez, Donostia Kulturako ekitaldi gehiago bertan behera utzi edo atzeratu egin dituzte. Hain zuzen, konfinamendua bukatu arte, ez da inolako ekitaldirik egongo Antzoki Zaharrean, kultur etxeetan, Viktoria Eugenia Antzokian, San Telmo Museoan, Urgulleko Historiaren Etxean, liburutegietan eta Antiguako Merkatuan.\nEra berean, liburutegietako maileguak maiatzaren 4ra arte luzatu dituzte, baina horrek ez dio eLiburutegiari eragiten. Horretaz gain, Donostia Kulturak kultur eskaintza zabala du sarean.\nEkitaldi batzuk bertan behera utzi badituzte ere, gehienentzako beste data batzuk bilatzen saiatzen ari dira, eta dagoeneko sarrera erosita zutenei eserlekua mantentzeko aukera emango diete. Juan Carlos Fernandez-Nieto piano jotzailearen kontzertua, Tindersticks taldearena eta Derby Motoreta’s Burrito Kachimba taldearena, esaterako urte amaierara atzeratu dituzte. Beste kontzertu batzuk, ordea, bertan behera utzi dituzte, hala nola, Nikos Stavlas piano jotzailearena.\nAntzezlan batzuk ere atzeratu dituzte, hala nola, Harri orri har (abenduak 7 eta 8), Pánico (uztailaren 30etik abuztuaren 2ra) eta Rámper (urriak 21 eta 22). Film proiekzio guztiak ere bertan behera utzi edo atzeratu egin dituzte, hala nola, Nosferatu zikloan Rainer Werner Fassbinder zinemagilearen omenez programatutakoak. Donostia Kulturaren agendan kontsultatu daitezke bertan behera utzitako edo atzeratutako emanaldi guztiak.\nJoan den astean jakinarazi zuten moduan, bertan behera utzitako ekitaldien sarrerak Internet bidez erosi zituztenek automatikoki jasoko dute diru hori euren kontu korronteetan. Leihatilan erosi zituztenek, aldiz, konfinamendua bukatu arte itxoin beharko dute, leihatilan bertan dirua jasotzeko.\nMojo Workin’ jaialdiaren kasuan, jaialdia bertan behera utzi ondoren Gure Gauza Kultur Elkarteak bizi duen egoera zaila dela eta, sarreren diruaren itzultzeak geldituta daude momentuz, eta nahi duenak jaialdia diruz lagundu dezake. IRUTXULOKO HITZAk Arkaitz Kortabitarte ‘Punko’ elkarrizketatu zuen joan den astean, Mojo Workin’ jaialdiaren egoeraren nondik norakoak emateko.


Abanto-Zierbenako Udala - Abanto Zierbenako Udalak jakinarazi du Cotarro plaza Oilargorri Enparantza izango dela hemendik aurrera\nAbanto Zierbenako Udalak jakinarazi du Cotarro plaza Oilargorri Enparantza izango dela hemendik aurrera\nKotarroko Oilargorri kultur elkarteak, bere ahaleginaren, ekimenaren eta lanaren bitartez, biziberritu egin ditu Cotarro auzoko jaiak, eta Abanto Zierbenako jai-egutegian galdu ezineko egun bilakatu ditu.\n“Gazteen elkarte horrek jaiak berreskuratu ditu; jendeak lehen bezala gozatzea lortu dute, herritarrek ere gehiago hartzen dute parte eta, jendeak, oro har, primeran pasatzen du. Hainbat jarduera antolatzen dituzte, eta horrek primerako giroa ematen dio auzoari. Guk, egindako lana eskertzeko, orain arte izenik ez zuen Cotarroko plazari Oilargorri Enparantza izena jartzea erabaki dugu” jakinarazi du Abanto Zierbenako alkate Maite Etxebarriak.\nKotarroko Oilargorri kultur elkartea irabazi asmorik gabeko elkartea da. Duela 5 urte sortu zen, helburu honekin: Cotarron jarduera kulturalak, sozialak eta gazte-mugimendua bultzatzea eta herritarrak auzoko jaietan esku hartzera eta parte hartzera animatzea.\n“Horretarako, erakusketak egin dituzte, auzoaren lehengo eta oraingo itxura erakusteko; herritarren iritziak entzun dituzte, iradokizun-postontzien bitartez... Eta auzoko bizimodua hobetzen saiatu dira, une oro” adierazi du Etxebarriak. Hori dela eta, Meatzaldeako Udalak elkarteak egindako lana saritu nahi du, era berezi batean: elkarte horren izena emango dio, hain zuzen, elkarteari esker bizitasunez eta esperientzia ederrez bete den plazari. Izen hori, gainera, Cotarron aspaldian zegoen establezimendu baten izenetik dator: Gallo Rojo.\nElkartea sortu zenetik, helburu guztiak bete ditu, eta herritarrek Udalari eskatu diote elkartea saritu dezala. Gure ustez, keinu ahaztezin hau da saritzeko erarik onena. Hemendik gutxira ekitaldi bat egingo da Kotarroko Oilargorrirekin, eta plazan haien omenezko plaka bat jarriko da.\nEgitasmo hau Abanto Zierbenako Udalbatza osoak onetsi zuen, 2015eko urriaren 29an.


Aiako sagardotegiak edukiera handiko jantokiak dituzte gerturatzen direnei sagardotegi menu aparta eskaintzeko, eta honela, garaiko sagardoa dastatzeko aukera ere izateko.\nSagardotegiek kupel ugari dituzte, sagardoaren eta tradizioen maitaleen gozamenerako. Aiako sagardotegiek sagardotegi menu tradizionala eskaintzeaz gain, beste menu batzuk dastatzeko aukera ere eskaintzen dute, euskal sukaldaritza tradizionalaz gozatu ahal izateko.\nAsko dira Aiako sagardotegietara hurbiltzen diren taldeak, enpresa bazkari-afari, urtebetetze festa, erretiro hartze edo bestelako gertakizunen bat ospatzera. Guztientzako tokia dago, oraindik ohitura izaten jarraitzen baitu lagunekin zein senideekin ospakizunak sagardotegiko menu batekin egitea. Aia ohitura gastronomiko handia daukan herria da, horregatik, sagardotegia toki onean kokatuta dago kotxez gerturatu eta bertan erosotasun osoz aparkatu ahal izateko.


Ondarroako Udala - Ondarroako jaietako muralen harira\nOndarroako jaietako muralen harira\nMendeetan, mugimendu feministak lan handia egin du egun demokratikotzat ditugun balore horien konkistan, emakumeen eskubideen defentsan, jendarte justuago bat lortzeko. Lan guzti horien fruituei esker egun eskubide batzuez gozatzeko aukera dugu (hala nola, bozka eta politikagintzan aritzeko eskubidea, ikasteko eskubidea, lan munduratzeko aukerak, prakak jantzi ahal izatea … ). Ildo beretik, kontzientziazio lan handiari esker ere, ageriko indarkeria sexista identifikatu eta erasoei mugak jartzeko lanean ari gara: egun ez da bortxaketarik onartzen, ez da emakumea jipoitzerik edo erailtzerik onartzen. Ez dugu ahaztu behar, urteak eta urteak behar izan direla hauen normalizazioarekin apurtzeko, “etxe barruko gaia” ez dela onartzeko, denon arazoa dela aitortzeko.\nHala ere, oraindik lan asko dugu egiteko arlo hauetan. Aurtengo jaien testuinguruan, harago joan eta sotilago diren indarkeria mota horiek salatzeko kanpaina kaleratu da. Hain nabariak ez diren indarkeria horiek, maila sinbolikoagoan daudenak: mikromatxismoak.\nSotilagoak izanda, gure jendartearen sustraietan aurkitzen diren indarkeria mota sinbolikoak dira. Eta normalizatuta agertzen badira ere, sekulako eragina dute emakumeon bizitzotan: kontrolatuz, gorputzak eraldatuz, zer esan, zer jantzi, nola eseri, non ibili … mugatuz. “Normaltzat” ditugunez, ez diegu aparteko garrantzirik ematen, baina badute, gainontzeko indarkeria sexista guztien oinarri direlako. Izan ere, badirudi jaien baitan dena onartzen dela: ligatzeko denak balio al du? Xelebrearenak egiteko jendaurrean neska bati burla egiteko orduan dena al da zilegi?\nGainera, horrelako eraso baten aurrean isilik geratu ordez erantzuten badugu, histerikoak, esageratuak eta paranoikoak garela esaten da eta erasotzailea aldiz inpune.\nHain zuzen ere, aurtengo jaietako kontzientziazio kanpainaren helburua hauek bistaratzea eta salatzea izan da, besteak beste muralen bitartez. Zortzi muralez osatutako konposatua izan da zehazki aukeratua jaien testuinguruan ematen diren eraso sexistak identifikatu eta bistaratzeko. Gauza guztiekin gertatzen den moduan, kanpainak ere eztabaidagarriak dira: batzuei gehiago gustatu ei zaie eta beste batzuei gutxiago. Berez, kanpainaren beraren helburuetariko bat ere horixe bera zen: eztabaida sortzea, eraso sexisten gainean berba egitea, hor daudela aitortzea, inpunitaterik ez egoteko, erantzuna emateko.\nHala, esandako guztia kontutan hartuta, Ondarroako Berdintasun Kontseiluko taldeetako partaideok eta norbanako feminista batzuk, honakoa adierazi nahi dugu:\n- Ekintza edo mural publikoen gaineko kritika eta eztabaida publikoak zilegi dira (eta aberasgarriak). Baldin eta errespetuz eta gaiarekin lotuta egiten badira, inolaz ere ez eraso pertsonalik.\n- Kanpaina hau era kolektiboan hausnartu, diseinatu eta exekutatu da, nahiz eta ondoren, kritika eta erasoak pertsonalizatuak izan diren. Hau honela gertaturik, idatzi honen sinatzaileok, gure elkartasun osoa adierazten diegu kanpaina honen harira eraso sexistak jasan dituzten emakumeei.\n- Feminismoan lanean jarraituko dugu jendarte anitz eta parekidearen alde, emakumeen eskubideen eta askatasunen defentsan.\nSinatzailea: Ondarroako Emakumeen Udal Berdintasun Kontseilua


Nola idatzi behar bezala idazten?\nPsikologia eta harremanak Auto-garapena\nGiza kontzientziaren zabalera ez da gutako bakoitzaren hitzetan bakarrik agertzen, baizik eta idatziz ere. Egunero mundu errealean eta sare sozialetan , mundu mailan, mezu elektroniko bidez komunikatzen gara. Azken kasu horretan, elkarrizketarako xarma zure karismaarekin ezin izango duzuenean, lehenik eta behin, zure ezagutza gramatikalak arretaz aztertuko du, bertatik kontzienteki eta, batzuetan, ez duzu inpresio jakin bat egingo.\nNola idatzi eskuz eta akatsik gabe?\nIkaskuntza nahia gabe, zure trebetasunak hobetzeko, ez espero askoz lortzeko. Gogoratu, zenbat eta gehiago alfabetatu, gehiago litekeena da pertsona independente bihurtu nahi izatea.\nIrakurketak giza bizitzan duen garrantzia du. Azken finean, prozesu honi esker, ez duzu zure memoria hazten uzten, hau da, hondatu. Irakurtzean, hitz gogorrak, hainbat klixe eta esamoldeak zuzentasunez gogoratzen dituzu. Ez ahaztu idazteko duen gaitasuna, lehenik eta behin, irakurri duzun liburuaren generoan datza. Beraz, hauta ezazu zure aukera espirituan eta interesetan dituzun lanetan.\nHobetu zure entzumena memoria ozen irakurtzean. Idazketaren memorizazio eraginkorragoa lortzeko, argi eta garbi ahoskatu esaldi silaba baten arabera. Aipatzekoa da koma nabarmentzen den tokian gelditzea beharrezkoa dela.\nAmetsa ez bezala idazten ikasiko duzu azkar, egunero irakurtzen duzun liburuaren 5-10 orrialde berridatzi. Ez da harritzekoa, azken finean, eskola-bankuko diktadurak idatzi ditugu.\nEnpresa komunikazioaren printzipioak\nGatazka eta konponbideak\nNola jarri pertsona bat leku berean?\nNola pentsamendu negatiboak kentzeko?\nAhozko negozioen hizkera\nKomunikazio bidezko komunikazioa\nElkarrizketa nola lagundu?\nNola erabili presioko sukaldeak?\nManteo berdea heldu batean - tratamendua\nTxekiar Errepublikako hondartzak\nMadonna eta Guy Ritchie-ren semea lehen aldiz atera zen bere neska-lagunarekin\nBaratxuri arrautzak tomateekin\nAlkoholaren eragina nerabe baten gorputzean\nBerotegi batean inurriak borrokan\nJaioberrietan hanken tolestea\nChloe Kardashian-ek Tristan Thomson utzi nahi ez zuen eskandalua bere traizioarekin\nKoipe erregailu eraginkorrena\nBridesmaid soinekoak ezkontza soinekoa\nPisu galera eguneko dieta\nModan udako soinekoak


Abian da Social Innovation Tournament ekimenaren deialdi berria - SPRI\n15 otsaila, 2018\nEuropean Investment Bank Institute erakundeak bultzatzen du ekimen hori\nEIB Institute erakundeak abian jarri du berriro Social Innovation Tournament lehiaketa, zeinaren helburua baita berrikuntza eta ekintzailetza soziala sustatzea. Guztira, 140.000 euro banatuko dira lau saritan. Gainera, lehiaketak aukera ematen du laguntza eta prestakuntza jasotzeko eta inbertitzaileekiko hitzorduak lotzeko.\nSIT lehiaketara mota guztietako proiektuak aurkeztu daitezke, betiere kolektibo kalteberen gizarteratzea eta aukera berdintasuna sustatzen badituzte. Baina, kategoria nagusiaz gain, badira sail bereziak ere, aurten garapen sostengarria eta ekonomia zirkularra sarituko dituztenak. Bietan emango dira lehenengo eta bigarren saria, 50.000 eta 20.000 eurokoak hurrenez hurren. Europar Batasun osoko proiektuak aurkeztu daitezke lehiaketara, eta parte har dezakete irabazi asmorik gabeko erakundeek, enpresek, erakunde publikoek, ekintzaile taldeek nahiz norbanakoek.\nHautagaitzak aurkezteko epea martxoaren 6an itxiko da. Hortik aurrera, EIB Institute erakundeko aditu talde batek aukeratuko ditu 15 finalistak. Finalistek aukera izango dute berrikuntza-kanpaldi batean parte hartzeko Portugal iparraldean dagoen IRIS zentroan (berrikuntza sozialeko proiektuen haztegia), eta SIT sareko kide bilakatuko dira. Azkenik, urriaren 23an Kopenhagen egingo den ekitaldi batean jakinaraziko dira lau txapeldunak.\nIaz Complex Disease Detector proiektu suediarra –bihotz-hodietako gaixotasunak detektatzeko teknologia merkea- eta ColorADD portugaldarra –ikusmen murriztua duten pertsonei koloreak identifikatzen laguntzeko hizkuntza- izan ziren kategoria nagusiko irabazleak. Sari berezia zahartze aktiboari eskaini zitzaion, eta FreeBird Club –pertsona nagusiek bidaiatzeko sare kolaboratiboa- eta Walk With Path –mugikortasun konponbideak- ekimenak izan ziren sarituak.\nEIB Institute Europako Inbertsio Bankuak sortutako organismo bat da, eta helburutzat du onura publikoa sortzen duten ekimen sozial eta kulturalak babestea. Iazko apirilean EIB Institute erakundeak IRIS –Regional Social Innovation Incubator- haztegia jarri zuen martxan PortusPark sarearen laguntzaz, lurralde mailako garapena bultzatzeko berrikuntza sozialeko ekimenen bitartez.